
^emper  miratus  sum,  quod  Bentleius  quamvis  „felix  fraudum 
versuumque  spuriorum  in  Manilio  repertor"  in  Horatii  carmini- 
bus  recensendis  liane  artem  criticam  angustissimis  circumdedit 
finibus.  Quinque  modo  locis  (carm.  IV.  8.  17.,  epod.  V.  87., 
sat.  II,  2.  38,  epist.  I.  18.  91,  ars  poet.  387.) —  nisi  quis  me 
fugit —  singularem  versum  propter  sententiam  ineptam  poétae 
abiudicavit.  Attamen  quod  Peerlkampius  de  compositione  coni- 
mentariorum  Bentleianorum  iudicavit,  eos  quamvis  divinum, 
subitum  tamen  opus  esse1),  meum  facere  vereor.  Hac  enim  re 
mea  quidem  sententia  non  differunt  inter  se  Bentleii  et  Peerl- 
kampii  rationes  criticae.  Sed  Peerlkampius  aliam  sibi  fìnxerat 
sententiam  de  forma,  qua  Horatii  carmina  ad  nostrani  pervene- 
runt  aetatem,  ac  Bentleius  habuerat,  atque  ideo  novam  iniit 
viam  Horatii  opera  recognoscendi. 

Scripta  veterum  iam  statim  postquam  edita  sunt  a  librariis 
ita  corrupta  et  mendis  contaminata  esse,  ut  vel  sententiae  ipsae 
obscurarentur,  nostro  iure  opinari  possemus,  etiam  si  non  elu- 
ceret  ex  iis ,  quae  Cicero  in  epistula  quadam  ad  Quintum  fra- 
trem  data  (III.  5  §.  6)  conquestus  est.  Ac  poetae ,  quippe  qui 
longius  ab  usitata  loquendi  ratione  recedant,  multo  magis  tali- 
bus  librorum  depravationibus  obnoxii  erant  quam  prosae  ora- 
tionis  auctores.  Nemo  autem  poeta  Romanus  a  librariis  tam 
sui  dissimilis    est  factus    quam   Horatius.      Causas 2)   huius  rei 


1)  praef.  ad  I.  edit.  carni,  pag.  XXV. 

2)  vide  sis  Peerlk.  1.  1.  pag  \.  XI. 


longe 'repetere  non  opus  est:  sunt  manifestai  Haec  menda  ex 
Horatii  carminibus  paene  funditus  sastulisse  immortale  Bentleii 
ineritimi  est.  Sed  Ime  tantummodo  pertinet,  quod  ad  carni, 
III.  27.  15.  dicit:  „Nobis  et  ratio  et  res  ipsa  centum  codici- 
bus  potiores  sunt/'  Eo  consilium  eius  non  spectabat,  ut  exami- 
naret,  num  sententiae  et  forma  carminum  traditorum  et  inter 
se  congruerent  et  omnino  legibus  artis  poeticae  essent  accomo- 
datae.  Hoc  indagare  Peerlkampius  sibi  proposuit  et,  cum  sae- 
pius  discrepantiam  aliquam  reperire  sibi  videretur,  aliis  quoque 
persuadere  studuit,  opera  Horatii  non  solum  kie  illic  librariorum 
mendis  vitiata,  sed  versibus,  strophis  atque  adeo  totis  carmini- 
bus  ab  imitatoribus  adiectis  depravata  et  deformata  esse.  Et 
iam  apparet,  Peerlkampium  novum  criticae  iecisse  fundamentum. 
Nam  id  praecipue  egit,  ut  Horatium  illis  imitatorum  additamene 
tis  liberaret.  Sed  a  multis  Horatii  editoribus  neglecta  sunt  (et 
etiamnunc  negliguntur)  viri  docti  inveuta,  quia  critica  eius  ratio 
certa  careat  lege  nimiumque  sensu  subiectivo —  quem  vocant  — 
nitatur.  At  ex  Meiuekii  editione  Horatianorum  carminum  facile 
est  ad  intellegendum,  quantum  fruetus  ex  illis  redundare  possit 
ad  poetae  opera  in  germanam  formam  redigenda.  Neque  aliud 
quidquam  nuper —  ut  caeteros  praetermittam —  consequi  vo- 
luit  Car.  Lebrsius  qui  anno  MDCCCLXIX  Horatii  opera  in  me- 
dium protulit.  Ipse  quo  intenderit  fatetur  in  praefatione  pag. 
VII.  et  collaudat  illa  verba,  quibus  Gotofr.  Hermannus  creduli- 
tatem  cavillatus  est,  qua  obeaecati  Horatii  carmina  lectitare 
atque  admirari'nos  assuefecimus. 

Eodem  anno  Ribbeckius  Horatii  epistulas  vulgavit:  sed  Bent- 
leii coniecturis  exceptis  omnia  piane  alio  modo  ac  Lehrsius  ad- 
ministravit.  Invenit  enim  in  codice  Gothano  textum  ita  confu- 
sum  et  perturbatum,  ut  vix  unum  Carmen  in  usitata  versuum 
serie,  legeretur,  et  inde  dubitatio  ei  est  orta,  num  sermones 
in  ea  versuum  dispositione  nobis  traditi  sint,  qua  poeta 
ipse  eos  esse  voluit  Nam  ex  nota  librarii  folio  108a  ad- 
iecta,     quae    per    se    intelligi    nequit  ,      conici    posse     existi- 


mavit  vir  doetissimus ,  codieein  Gotbanuni  fidimi  esse  arche- 
typi  sui  exemplar.  Is  igitur  et  ipse  iam  illain  textus  formam 
exbibuisse  putandus  est.  Quis  fuerit  aut  quo  seriptus  sit  sae- 
eulo  ne  couiectura  quidein  assequi  possumus,  etsi  Ribbeckius 
panca  de  liac  re  disseruit.1)  Utique  eadem  est  aetate,  qua  anti- 
quissinms  Bìandinius,  quoeum  codex  Gotbanus  maximam  babet 
cognationem.  Utut  est,  hoc  permagi  momenti  videtur  esse,  quod 
carmina  tam  saepe  leeta  et  tot  exemplaribus  vulgata  omniuo  ita 
disici  et  paene  dilacerali  potuerunt.  Multas  huius  rei  causas 
Ribbeckius  attulit  et  codicis  Gotbaui  auctoritate  ac  testimonio 
probare  tentavit.  Et  eadem  vel  similia  peccari  poteraot  in  eo 
exemplari,  ad  quod  ordo  verborum  versuumque  revocandus  est, 
quem  in  codicibus  ut  rectum  et  ab  Horatio  ipso  eoustitutum 
legimus.  Hic  autem  ordo  non  poetae  ipsi  sed  inepto  diortbotae, 
qui  a  Ribbeckio  vocatur,  debetur  et  iam  saeculo  VI.  p.  dir.  n. 
ita  erat  confirmatus  et  stabilitus,  ut  Mavortius  consul  cimi  in 
omnibus  exemplaribus  quae  eomparavit  eaudem  offenderet  dis- 
positionem,  niliil  mutare  vel  corrigere  posset. 

fioratine  euim  XX  epistulam  libri  J,  quae  inscribitur  ,ad 
libiiim  suum',  decembri  anni  733  u.  e  scriptam  collectis  epistu- 
lìs  addidit,  ut  librum  legentibus  cominendaret.  Epistularum  igi- 
tur liber  1  non  ante  annnm  734  nec  multo  post  initium  buius 
anni  a  poeta  editus  esse  videtur.  Sed  quinque  epistulae,  quas 
mine  libro  I  iusertas  babemus,  eaeque  III.  Vili.  IX.  XII.  XVIII 
(apud  Ribb.  XVII.)  post  cousulatum  Lollii  et  Lepidi  compositae 
sunt,2)  atque  ita  postea  demum  libro  I  denuo  edito  adiunctae 
esse  possunt.  Ac  cum  prorsus  incertum  sit, 3)  num  Horatius 
librimi  II  epistularum  emiserit:  nobis  non  licet  contendere, 
puetam  banc  alteram  et  auctiorem  libri  I  editionem  ipsum  cu- 
rasse; sed  opinari  debemus,   banc  editionem   post   mortem    eius 


1)  Éinleituiig  pag.  108. 

2)  ibid.         pag.  84.  86. 

3)  il>i<i.        pag.  88  —  96. 


ti       — 

ex  schedis  relictis  ab  diorthota  aliquo  adornatami  esse.  Et  is, 
cum  verisimile  sit,  exemplar  ab  Horatio  ipso  dispositum  non  re- 
pertum  esse,  saepius  ignorans,  quid  poeta  voluerit,  verba  in  op- 
timum quam  potuit  ordinem  redegit,  sed  tamen  ita  redegit,  ut 
contextus  sententiarum  perturbaretur.  Neque  a  viris  doctis ,  qui 
postea  Horatio  operam  navarunt,  perversus  ille  ordo  tolli  potuit 
et  per  omnes  codices  usque  ad  nostram  aetatem  translatus  est. 
Eamque  ob  causam  Ribbeckius  operae  pretium  esse  censuit,  no- 
vam  et  ad  rationem  sententiarum  aptam  epistularum  editionem 
facere. 

At  bae  Ribbeckii  opiniones ,  quas  recte  narrasse  putamus, 
non  solum  haustae  sunt  ex  fortuita  et  unica  textus  perturba- 
tione,  quam  codex  recentissimus  et  fidei  impugnatae  praebet, 
sed  etiam  nullum  aliud  habent  fimdamentum  nisi  pertenuem  veri 
ac  potius  probabilitatis  speciem.  Et  Ribbeckius  suae  ipse  argu- 
mentationi  tantum  modo  tribuit,  ut  quasi  ad  summum  iudicem 
lectorem  ad  argumenta  reiciat,  quae  ex  re  ipsa  et  ex  serie  sen- 
tentiarum profluunt.  *)  Hoc  breve  respondemus.  Primum  fieri 
non  potuit,  ut  carmina  ab  Horatio  ipso  edita  et  sine.dubio  mul- 
tis  exemplaribus  vulgata,  dum  vivebat,  aut  magnis  extenuaren- 
tur  interpolationibus  aut  nova  ac  falsa  versuum  dispositione 
corrumperentnr.  Non  multo  autem  post  mortem  eius  carmina 
in  scholis  lectitata  esse  ut  poeta  ipse  praedixit2)  ita  Quintilia- 
nus  et  Iuvenalis  memoriae  tradunt.  Et  quamquam  concedimus, 
non  paucos  Horatii  imitatores  in  scholis  exstitisse  atquè  etiam 
tentasse  quae  elaboraverint  veris  carminibus  inserere ,  tamen 
ex  Suetonii  vita  poetae  satis  apparet,  doctos  et  intelligentes  exi- 
stimatores  artis  Horatianae  talibus  operibus  male  fìctis  non  esse 
deceptos.  Itaque  statuendum  est,  Horatii  carmina  et  magno 
exemplarium  numero  et  lectitando  transcribendoque  in  scholis 
magis  servata  quam  depravationibus  affecta  esse.  Quare  nec 
diorthotes    ille,   quem    sibi    finxit    Ribbeckius,    etiamsi    exem- 


1)  Einl.  pag.   109.     2,)  ep.  J.  20  17. 

piar  Horatianorum  carminum  authenticum  non  reperisset,  ul- 
lam  habere  poterat  dubitationem ,  quis  carminum  rectus  et 
verus  esset  status.  Epistulas  autem,  quas  Horatius  com- 
posuerat  postquam  liber  I  editus  est,  quis  est  quin  credat  ab 
editore  inopia  certi  fundamenti  corruptas  esse,  cum  epistulae 
ab  Horatio  ipso  scriptae  in  manibus  eorum,  ad  quos  datae  erant, 
aut  amicorum  essent?  Eos  precibus  adire,  ut  illas  inspiciendi 
sibi  occasionem  darent,  et  poterat  et  debebat,  si  modo  boni  et 
religiosi  editoris  munera  exequi  voluit.  Hoc  unum  do,  in  Horatii 
schedis  relictis  fuisse  inchoata  carmina,  quae  poeta  perficere 
aut  noluit  aut  morte  vel  alia  causa  prohibitus  est.  Quae  cum 
conservatione  digna  viderentur  et  primo  extremis  ponerentur  fo- 
liis  posteriore  tempore  sede  mutata  secundum  sententias  et  ge- 
nus  dicendi  aut  carmini  lyrico  alicui  aut  satirae  aut  epistulae 
adnexa  vel  inserta  sunt.  Commemorare  iuvat  illos  versus,  a 
quibus  satira  X  libri  I  incipere  solet.  Minime  abhorrent  ab  in- 
genio atque  indole  Horatii  nec  tamen  verum  in  libris  et  editio- 
nibus  obtinent  locum.  In  eorum  numerimi  referendi  sunt  — 
quod  ego  intelligam —  versus  38 — 61  epistulae  XVII  et  19  —  36 
epistulae  sequentis.  Verum  de  bis  uberius  nobis  agendum  est, 
nunc  pauca  de  Valerio  Probo  dicere  nos  oportet.  Ribbeckius 
enim  quamquam  depravationes  ,  quas  in  Horatii  carmina  irrep- 
sisse  coniecit,  a  doctissimo  ilio  commentatore  perspectas  esse 
non  negat,  tamen  antisigmate  locos  falsa  versuum  disposinone 
corruptos  notare  satis  eum  habuisse  contendit. 1)  Criticam  igi- 
tur  eius  rationem  comparaudam  esse  censet  cum  Aristarcho  Ho- 
meri  diorthota.  .Quod  mea  quidem  sententia  non  recte  iudica- 
tum  est.  Nam  Aristarchus  poetam  commentatus  est,  cuius  car- 
mina iam  per  saecula  in  ea  forma .  quam  ipse  ante  oculos  ha- 
buit,  per  totam  Graeciam  vulgata  in  omnium  animo,  memoria, 
ore  insidebant.  Quodsi  hoc  quasi  patriae  pretiosissimum  decus 
mutare  et  corrigere   suscepisset  eodem   modo ,    quo  Ribbeckius 

1)  Einleitung  pag.  Ili 


—         8        — 

nunc  Horatii  epistulas  denuo  eomponere  ausus  est,  vehementis- 
simam  omnium  Graecorum  in  se  convertisset  indignationem.  Id- 
circo  modestis  et  paene  occultis  usus  est  signis,  si  quo  loco  res 
male  administrata  esse  videbatur.  At  Valerio  Probo  Horatii 
carmina  recensenti  etiam  invito  necessitas  erat  imposita  in- 
ordinata non  signis  ac  notis  sed  ipsa  transpositione  in  germa- 
num  ordinem  reducendi,  ut  simul  memoriae  poetae  vix  ante  LX 
annos  mortui  et  suo  ipsius  nomini  serviret. 

Quae  cum  ita  sint,  a  vero  non  procul  abesse  videmur,  si 
etiam  criticorum  veterana  opera  Horatii  carmina  satis  integra 
servata  esse  censemus.  Non  autem  eo  progredimur,  ut  non  con- 
cedamus,  nonnullis  locis  rationem  sententiarum  sibi  poscere 
aliam,  ac  libri  praebent,  dispositionem  versuum ,  sed  cautius  in 
ea  re  versabimur,  si  carmina  neque  logices  quae  vocatur  vin- 
culis  nimium  adstringemus  neque  nostrum  gustum  ac  sensum 
ut  solam  normam  sequemur. 

Eibbeckio  nimirum  hoc  integrum  est,  carminibus  eam  ob- 
trudere  formam,  quam  solam  rectam  et  poeta  dignam  habet: 
nostrum  est  examinare,  quem  fructum  inde  illa  opera  ceperint. 
Etiam  ad  Lehrsii  editionem  hoc  pertinet.  Et  cum  eorundem 
carminum  ')  tractatio  (ep.  XVI.  XVII.  XVIII)  alterum  virorum 
doctorum  ad  omnia  Horatii  opera  edenda,  alterum  ad  epistulas 
recensendas  incitaverit,  facillime  propositum  consequemur,  si 
quid  de  Iris  epistulis  viri  docti  senserint  contemplabimur  et 
comparabimus. 

Eamus  statim  in  medias  res. 


1)  Cf.  Lehrs  im  Rhein.  Mus.  XVII.  pag.  488.  Fleckeisen  N.  Jahrb.  B.  87. 
pag.  544  ff.  %  Bog.  Horatiana  1867  Konigsberg-,  Vorrede  zur  Ausgabe  pag. 
Vili.—     Ribbeck  Rhein.  Mus.  Bd.  XXIII  pag.  66  ff.  und  pag,  432—38. 

I. 


Principium  disserendi  cepit  Ribbeckius1)  ab  epistula  XVIII, 
quae  ad  Lollium  Maximum  est  data.  Is  fuit —  nam  hodie  nemo 
fere  aliter  sentiet  —  filius  M.  Lollii,  qui  anno  21  a  Chr.  n.  cum 
Q.  Aemilio  Lepido  consulatum  gessit  et  quem  Tacitus  a  Ger- 
manis  clade  obrutum  esse  memorat. 2)  Abundavit  autem  Lol- 
lius  consulans  divitiis  et  tanta  usus  est  Augusti  Imperatoris 
amicitia,  ut  comes  et  rector  Gaium  privignum  orienti  praeposi- 
tum  sequeretur 3).  Et  Horatium  consuetudine  ac  familiaritate 
cum  eo  fuisse  coniunctum  ex  Carmine  nono  libri  IV  satis  con- 
stai Itaque  non  est  cur  miremur,  quod  poeta  duas  (I.  2,  I.  18) 
ad  M.  Lollii  fìlium  scripsit  epistulas. 

Horatius  igitur,  qui  Lollium  sibi  amicissimum  ,bene  novit' 
persuasum  se  habere  ait,  si  in  viri  potentis  familiaritatem  insi- 
nuaverit,  scurrae  speciem  eum  non  prae  se  esse  laturum  (1.  2). 
Aliud  autem  et  maius  est  vitium  asperitatis  et  importunitatis, 
in  quam  eo  facilius  incidemus,  quo  longius  ab  assentatoris  hu- 
militate  et  adulatione  abesse  studebimus.  (5 — 8).  Suam  tuebitur 
dignitatem  et  vere  liberum  se  praestabit  virum ,  qui  pari  studio 
nimium  obsequium  et  nimiam  asperitatem  vitabit.  Quamobrem 
etiam  hic  aurea  illa  commendatur  mediocritas,  quae  vera  virtus 
appellatur  (9).  Tum  (IO  —  20)  vitium  utrumque  paucis  verbis 
describitur.  Scurra  quidem  plus  aequo  nutum  divitis  domini 
observat  et  quasi  horret  atque  levissima   eius   verba  tamquam 


1)  Rliein.  Mus.  23.  pag  66.       2)  ami.  1.   10. 
3)  Sueton.  Tib.  12  Velleius  li.  102. 

saevi  magistri  dictata  recinit:  homo  vero  agrestis,  velut  miles 
semper  expeditus  de  minutiis  et  nugis  ita  rixatur,  ut  non  modo 
causis  gravioribus  quam  quas  res  nullius  momenti  sibi  poscat 
utatur,  sed  etiam  contro versiam  ortam  usque  ad  fastidium  satie- 
tatemque  eorum  qui  audiunt  produeat.  Yerum  nos  ipsi  versus 
15  s.  in  controversiam  vocare  cogimur.  Impugnavit  enim  Rib- 
beckius  quae  in  libris  et  editionibus  leguntur: 

Alter  rixatur  de  lana  saepe  caprina, 
Propugnat  nugis  armatus. 

ac  verba  ita  emendavit,  ut  quod  Muretus  invenit  ,rixator'  in  lo- 
cum  vocis  ,rixatur'  et  quod  ipse  tentavit  ,animatus'  prò  armato 
poneretur.  Quodsi  viro  doctissimo  fidem  habemus,  scripsit 
poeta: 

Alter  rixator  de  lana  saepe  caprina 
Propugnat  nugis  a  ni  ma  tu  s. 

At  prohibere  debebant  virum  illustrissimum,  rixatorem  com- 
probare,  quae  Bentleius,  quamvis  ipse  hiulco  et  inconnexo  sen- 
tentiae  ordine  offenderetur,  contraMureti  coniecturam  monuerat. 
Et  quod  armatum  rixatorem  Ribbeckius  mutavit  in  animatum, 
locum  ad  intelligendum  prorsus  reddit  difficiliorem.  Nam  quo- 
niam  nugas  ad  animatum  revoeari  vult  („durch  nichtigkeiten  in 
athem  versetzt,  beseelt")  in  dubio  relinquitur ,  utrum  verba  ,de 
lana  caprina'  coniungenda  sint  cum  rixatore  an  cum  propugnat. 
Si  illud  praeferendum  esse  censes  verbum  propugnat  aut  non  ha- 
bet,  quo  referatur,  et  ita  est  interpretandum  ut  Graeci  utuntur 
7rgojjLarxj8G$ai,  irgófj.a^ov  eìvctt,  quod  minus  aptum  est,  aut  ex 
,nugis'  nugas  audias  necesse  est.  Sed  vide  sis  totam  senten- 
tiam  :  „Alter  rixator  de  lana  caprina  (i.  e.  de  nugis)  nugas  pro- 
pugnat nugis  aniinatus".  Sin  autem  propugnat  de  lana  caprina 
latine  dici  opinaris —  quod  Ribbeckio  piacere  eo   apparet    quod 

explicat:  „dass  der  rixator oft  de  lana  caprina  sich  in  einen 

Kampf  einlàsst  — "  —  non  video   quare   non    eodem  iure   con- 

nectamus  ,propugnat  nugis',  nam  apud  scriptores  praestantissi- 
raos  neque  propugnare  alicui  rei  neque  aliquam  rem  nec  de  ali- 
qua  re  invenies,  sed  propugnare  prò  aliquo.  An  verba  nugis 
armatus  utique  sunt  connectenda,  ut  Ribbeckius  recte  senten- 
tiam  vituperaverit,  cum  dicit:  „seine  waffen  sind  nicht  possen, 
nugae  sind  sein  kampfobject"?  Huc  adde  quod  pugnandi  rixan- 
dique  similitudo,  quam  Horatius  nobis  ante  oculos  ponit,  auge- 
tur,  si  rixatorem  semper  omnibus  armis  ornatum  esse  animo 
cogitamus,  ut  propugnat  armatus  idem  sit  ac  propugnat  acriter 
vel  si  licet  germanica  uti  lingua  :  „in  voller  rùstung"  oder  „mit 
grobem  geschiitz".    Bene  igitur  se  habent,  quae  vulgantur: 

Alter  rixatur  de  lana  saepe  caprina, 
Propugnat  nugis  armatus 

nec  Bentleio  auctore  particulam  ,et'  interponet  qui  gradatione 
quadam  poetam  a  leviore  (rixari)  dicendi  modo  ad  graviorem 
(propugnare)  progredì  secum  reputabit 

Nunc,  quoniam  de  exordio  epistulae  satis  locutus  sum,  de 
altero  loco,  qui  yersibus  21 — 36  continetur,  est  dicendum.  Ali- 
enissima  sunt1)  ab  illa  adhortatione  ad  vitandam  inconcinnam 
asperitatem  quae  de  respuendis  studiis  libidinibusque  divitum 
ab  Horatio  adduntur  neque  quadrant  in  totam  Lollii  vitae  con- 
dicionem  ac  mores.  Nam  quam  vis  concedamus,  parasitum  vel 
id  genus  homines,  qui  ad  divitem  accedunt,  ut  ipsi  lautius  vi- 
vant, stultitia  et  falsa  gloriae  cupiditate  adduci  posse,  ut  morem 
divitum  aemulantes  Veneri  damnosae  se  dedant  vel  alea  parvo- 
lam  rem  dissipent,  vestibusque  pretiosis  et  unguentis  pauper- 
tatem  celare  studeant,  tamen  ridiculum  est  putare,  poetam  id 
egisse,  ut  Lollium,  qui  ipse  erat  ditissimus  et  nobili  loco  natus, 
eventu  et  exitu: 

„ad  imum 
Threx  erit  aut  olitoris  aget  mercede  caballum" 


1)  Ribb.  1.  1.  ]».  68. 

ab  hac  vitam  agendi  ratione  deterreret.  *)  Dixerit  quis:  Hora- 
tius  in  sermonibus  non  semper  eum,  ad  quem  scripsit  Carmen, 
tangit  et  pungit  sed  saepius  cum  eo  communicat,  quae  de  stu- 
diis  vitiisque  hominum  sentiat,  ut  nisi  nomen  eius  ad  quem 
data  est  epistula,  primis  versibus  occurreret,  totum  Carmen  di- 
dacticum  esse  putaremus.  Audio:  at  hoc  magis  in  satiras  ca- 
dit.  Epistulas  enim  Horatius  composuit,  cum  aetate  iam  pro- 
vectior  et  a  Maecenate  in  societatem  et  consuetudineui  nobilis- 
simorum  virorum  adductus  sordem  et  faecem  quasi  vitae  effu- 
gisset.  Et  quantum  vitae  condicio  tum  distabat  a  priore  statu, 
quo  satiras  conceperat,  tantum  interest  etiam  inter  sonum  ac 
vocem  satirarum  et  epistularum.  Certe  urbanitas  moresque  po- 
liti amicorum  Augusti  eum  prohibere  debebant  et  prohibebant, 
humiliores  hominum  cupiditates  tam  vivis  depingere  coloribus, 
quos  in  satiris  adhibere  ei  placuerat.  Itaque  in  omnibus  epi- 
stulis  praeter  XVII  et  XVIII  humiles  illae  cupiditates  vix  coni- 
memorantur  vel  leviter  tantum  perstringuntur  ;  plurima  ad  libe- 
ralem  et  elegantem  vivendi  artem  pertinent.  Praeterea  totius, 
quam  tractamus  epistulae —  exceptis  his  versibus  21—36 —  ha- 
bitus est  is,  ut  ad  Lollium  ipsum  spectare  quae  proponit  poeta 
facile  cognoscamus*  Et  omnino  praecepta,  quae  Horatius  amico 
sequenda  mandat,  recte  intelligemus ,  si  hanc  iam  inveteratam 
opinionem  radicitus  excusserimus  :  Lollium  in  amicitiam  viri 
alicuius  illustris  ac  nobilis  se  contulisse,  ut  ^prodesset  suis  paul- 
loque  benignius  se  ipse  tractaret'.  Quae  sententia  discrepat 
cum  Lolliae  gentis  dignitate  atque  opibus.  Sed  is  tum  erat 
reipublicae  status,  ut  qui  rempublicam  capessere  volebant  ad  vi- 
rum  aliquem,  cui  gratia  cum  Imperatore  erat,  se  applicarent.  2) 
Lollius  igitur,  qui  bello  Gantabrico  (v.  55)  Augusto  duce  prima 
meritus  erat  stipendia,  qui  in  studium  artis  rhetoricae  incubuerat 


1)  Cf.    Doederlein.    Einl.    zur    XVII    ep.    pa'g.   liO    et   quae    coutra    dixit 
Ribb.  Rhein.  Mus.  p.  69.  not.  2. 

2)  Cf  Dùntzer.  Kritik  etc.  III.  p.  466. 

(I.  2.  2.),  qui  philosophiae  dederat  operam  (2.  5)  iam  suramos 
adepturus  honores  gratiam  a  viro  potenti  inire  studebat  vel  iam 
inierat. l)  Quis  fuerit,  utrum  Augustus^  ipse,  an  Tiberius  —  quem 
Bentleius  intelligi  vult  —  an  alius  qnis  quaerere  nostrum  non 
est.  Atque  Horatius  certior  factus  de  consiliis  Lollii,  cum  iis 
qui  princippem  in  civitate  obtinebant  locum  diu  familiariter  ute- 
retur  nonnulla  quae  ab  re  esse  credidit  praeeepta  literis  man- 
davit,  ut  ad  adolescentem  magna  spectantem  sed  imperitura 
fructus  aliquis  redundaret  ex  iis  quae  ipse  expertus  erat.  Quod 
si  memoria  tenemus  nihil  esse  intellegimus  quare  maximam 
epistulae  XVIII  partem—  quod  Ribbeckius  sibi  persuasit—  ad  Lol- 
lii vitae  condicionem  non  aptam  esse  putemus.  Nam  eiectis 
versibus  21 — 36  nusquam  necessitudinem  invenimus,  quae  inter 
divitem  patronum  et  comitem,  quem  arta  decet  toga,  intercedit 
Sed  Lollium  eadem  fere  generis  nobilitate  iloruisse  qua  eum, 
cuius  gratiam  sibi  conciliaverat  (ef.  v.  87.),  auctoritate  autem 
gloria  dignitate  honore  inferiorem  fuisse,  luce  clarius  erit,  cum 
hos  versus  considerabimus  : 

2.  Scurrantis  speciem  praebere  professus  ami  cum 

4 infido  scurrae  distabit  amicus 

44.  tu  cede  potentis  amici —  lenibus  imperiis 
G5.  consentire  suis  studiis  qui  crediderit  te 

f autor,    utroque  tuum  laudabit  pollice  ludum2) 
73.  intra  marmoreum  venerandi  limen  amici. 
86.  dulcis  inexpertis  cultura  potentis  amici 
Verum  de  hoc  mox,  nunc  versus  ipsi   21 — 26   nobis    sunt    trac- 
tandi.    Legimus  apud  Horatium: 

21.  Quem  damnosa  Venus,  quem  praeceps  alea  nudat , 
gloria  quem  supra  vires  et  vestit  et  uuguit, 
quem  tenet  argenti  sitis  importuna  famesque, 
quem  paupertatis  pudor  et  fuga,  dives  amicus, 


1)  Cf.  Duntzer  1.  1.  489. 

2)  sic  intcriiungendum  esse '  docuit  me  Doedevliuius  p.  151.— 

saepe  decem   vitiis  instructior,    odit   et   horret. 
aut  si   non   odit,  regit  ac 

Qui  igitur  supra  vires  libidinibus  se  dedit,  quibus  divites  in- 
dulgere videt,  non  solum  aut  amici  odium  suscipit  aut  ab  eo 
castigatur ,  sed  etiam  pessumdatur  et  perit.  Sanum  ergo 
comitem  decet  neque  Veneri  damnosae  neque  aleae  praecipiti 
ita  se  tradere,  ut  in  divitis  amici  offensionem  incurrat.  Quid 
vero  ?  argenti  siti  importuna  fameque  teneri  nonne  est  contra- 
rium  illi  studio  pecuniam  profundendi?  non  molestam  in  se  ad- 
mittit  poeta  sententiae  iterationem,  cum  dicit?  : 

Quem  tenet  argenti  sitis  importuna  famesque, 
quem  paupertatis  pudor  et  fuga 

non  denique  paene  absurdum  est  illud:  „quem  fuga  tenet"? 
Recte  igitur  censes  a  Ribbeckio  versus  Horatio  indignos  ex- 
pungi?  Ego  vero  minime.  Sed  Doederlinio  assentior,  qui  ar- 
gentum  hoc  loco  eandem  habere  vim  intellexit,  quae  ab  omni- 
bus interpretibus  in  satirarum  1.  4.  28: 

hunc  capit  argenti  splendor 

et  in  epistularum  1.  6.  17. 

i  nunc   argentum  et  marmor  vetus  aeraque  et  artes 

iam  dudum  conceditur,  ut  sint  vasa  argentea  atque  omnino  ar- 
tifìcia  et  opera.  In  haec  paranda  homines  divites  cum  apud 
nos  facere  tum  apud  veteres  Romanos  et  Graecos  fecisse  sum- 
ptus  non  opus  est  exemplis  inlustrare»  Quare  tantum  abest,  ut 
inter  se  contrariae  sint  sententiae,  quae  versibus  21.  22  et  23. 
24  continentur ,  ut  versu  23  novi  quid  idque  divitum  proprium 
addatur  versu  autem  24  vitia  quae  antea  enumerata  sunt  quasi 
ad  fontem  originemque  referantur.  Itaque  si  hunc  in  modum 
versus  interpretaris  : 

Quem  damnosa  Venus,  aut  praeceps  alea  nudat,  quem  glo- 
ria supra  vires   vestit,  quem  artifìciorum  desiderium  tenet,  deni- 

que  —  ne  longus  sim  —  qui  paupertatis  speciem  hac  ineptis- 
sima  ratione  effugere  et  vitare  studet,  eum  aut  odit  amicus  aut 

regit 

iam  nihil  habent,  quod  ferri  non  possit.  Qui  enim  cupiditate 
aliqua  ardeat,  eum  sitire,  usitata  est  loquendi  ratio  (cf.  Hor. 
carm.  3.  16.  17.  Cic.  de  rep.  1.  43.  66  prò  Piane.  5,  13.  Fior. 
Ili,  21  6.)  Ceterum  sunt,  quae  Doederlinius  exposuit,  minus  ac- 
curate a  Ribbeckio  reddita:  wer  seinen  hunger  und  durst  durch 
anschaffung  von  silbergeschirr  befriedigt,  ut  operarum  errorem 
irrepsisse  putarem,  nisi  in  commentario  editionis  ad  verbum  ea- 
dem  legerentur,  At  qui  fìt,  ut  fuga  tenere  dicatur  ut  quae  per 
se  moveat,  vertat,  pellat?  Cui  non  in  mentem  venit  illud  Ho- 
meri  (II.  IX.  2)?: 

avràg  'A%a/ou$ 

Forsitan  quispiam  quaerat,  num  eadem  sit  vis  subiecta  La- 
tinae  voci  fugae  quam  Graeca  (pv^a  hoc  loco  sibi  poscit,  nam 
Aristarchum  hic  non,  ut  ceteris  Homeri  locis,  ttjv  jj.st<x  àsiXia; 
sive  àéovg  (pvyr)v  sed  eK%\y%iv  quandam  intellexisse  scholia  nos 
docent.  Ad  quae  respondebo,  nihil  prohibere  verbo  fugae  apud 
Horatium  eandem  significationem  tribuere,  quam  Aristarchus 
(pv&  in  ilio  Iliadis  versu  esse  voluit,  eum  apud  Ciceronem  de 
offic.  1.  24.  80  legamus  :  ,sed  cavendum  est,  ne  id  bellandi  fuga 
quam  utilitatis  ratione  faciamus',  ubi  fuga  bellandi  nihil  aliud 
esse  potest,  nisi  timor,  metus,  pavor  bellandi  et  paullo  post 
1.  24.  83  eodem  sensu  periculi  fuga.  Quare  causa  non  est  cur 
Bekkero  ')  auctore  Homeri  illud  eys  (pv<^cc  improbemus,  nec  cur 
Ribbeckio  concedamus,  Horatium  in  ficta  similitudine  non  per- 
severasse. Sed  vertimus  verba:  „quem  paupertatis  pudor  et 
fuga  tenet"  hoc  modo  :  wen  —  in  dieser  geschilderten  weise  — 
scham  und  scheu  vor  der  armuth  gefangen  hàlt. — 


1)  Monatsberichte  der  Beri.  Akademie  der  Wissenschaften  Juli  1864  p.445. 

Aliam  autem  diffic  aitate  m  Ribbeckius  molitus    est  in   versu 
proximo  (25): 

. . .  dives  amicus, 
saepe  decem  vitiis  instructior,  odit  et  horret. 

Verba  enim  in  archetypo  detrimentum  cepisse  ratus,  ut  hoc  tan- 
tum distingui  posset  SE//////DIS  et  lacunam  ab  indocto  librario 
ita  esse  expletam  ut  nunc  in  libris  exstat  (Saepe  decem),  ma- 
num  poetae  restituere  sibi  visus  est,  si,  quod  unum  linguae  La- 
tinae  legibus  et  sententiae  responderet  „Sectandis  vitiis  instruc- 
tior" reciperet.  Fateor  primo  quasi  aspectu  valde  mihi  arrisisse 
hanc  coniecturam,  nam  fere  intolerabilis  videtur  pleonasmus: 
„saepe  decem  vitiis  instructior"  cum  suffìciat  dicere  aut  ,saepe 
decem  vitiis  instructus'  aut  , saepe  vitiis  instructior',  tamen  du- 
bito num  prorsus  necessaria  sit  et  verum  assequatur.  Errat 
enim  Ribbeckius,  cum  nihil  interesse  statuit  utrum  amicus  dives 
in  decem  alias  libidines  eiusdem  generis  satiandas  sumptum 
faciat  necoe.  Rem  paulo  longius  repetimus.  Hortatur  Horatius 
pauperem,  ne  si  amicitiam  divitis  sit  consecutus  iis  libidinibus 
se  dedat,  quibus  homines  opulenti  indulgere  solente  Nam  si 
animi  cupiditati  imperare  non  potest,  aut  collectam  gratiam  ef- 
fundet  aut  ab  amico  reprehendetur  praeceptisque  coercebitur. 
Et  ea  est  hominum  natura,  ut  in  vitiis  aliorum  vehementer 
offendant,  quamvis  ipsi  his  vitiis  sint  contaminati.  Amicum  igi- 
tur  divitem  instructiorem  esse  ad  sectanda  vitia  per  se  mani- 
festum  nec  praedicari  opus  est:  quod  desideramus  hoc  est:  ami- 
cus dives  iisdem  cupiditatibus,  quibus  tu  servis,  etiam  magis 
quam  tu  morem  gerit,  atque  adeo  libidinibus,  a  quibus  tu  es  re- 
motus  ac  liber,  constringendum  se  tradit —  Saepe  decem  vitiis 
instructior —  et  quamquam  tam  male  est  moratus,  tamen  tuam 
vituperationem  sibi  sumit,  his  verbis  se  purgans: 

Meae —  noli  contendere  — 
stultitiam   patiuntur   opes,    tibi  parvola  res    est 

et  vult  te 

plus  quarti  se  sapere  et  virtutibus  esse  priorern. 

Quare  audaciam,  qua  Horatius  est  locutus,  quominus  vituperes, 
si  velis,  non  obsto  (decem  vitiis  instructior  prò  decies  tanto 
vitiosior)  sed  toti  sententiae  aptum  esse,  quod  in  libris  legitur, 
iam  concessum  iri  spero.  In  meruoriam  revocare  liceat  illud 
simile,  quod  Jesus  Christus  narrasse  fertur  ev.  Mattb.  7.  4. 
Lue.  6.  41. 

Reliquum  est,  ut  de  clausula  versus  25  ,odit  et  borret' 
pauca  dicamus.  Facere  non  possum  quin  a  Doederlinii  explica- 
tione,  quam  Ribbeckius  suo  iure  reiecit,  dissentiam.  Nani  non 
duo  sunt  intellegendi  amici,  unus  qui  speciem  divitis  induentem 
odit,  alter  qui  eum  ut  aemuium  borret,  sed  —  quod  Horatius 
ipse  indicat —  unus  eum  odit  et  borret  (non  aut  borret)  alter 
eum  regere  studet  Ribbeckius  autem  aurificis  staterà  exarni- 
navit  quid  differrent  inter  se  adisse  et  borrere.  In  tali  enim 
coniunctione  verborum  propria  eius  verbi,  quod  adicitur,  (bor- 
ret) significatio  non  est  investiganda  et  premenda,  quippe  quod 
prioris  vim  augeat  et  quasi  cumulet.  Ac  res  ipsa  postulat ,  ut 
levius  ver  bum  antecedat,  sequatur  gravius  semperque  accidet, 
ut  verba  ipsa  paullum  inter  se  discrepent.  Quod  etiam  cadit 
in  similem  copulationem  ,spernit  et  odit'  quam  apud  Horatium 
in  epistularum  1.  7.  20  reperimus.  Cetera,  quae  ad  suam  sta- 
biliendam  sententiam  attulit  Ribbeckius  parvi  aestimo,  nam  au- 
ctoritati  codicis  Gotbaui ,  quam  ipse  vir  doctissimus  in  prae- 
fatione  editionis  (pag.  107  v.  20)  debilitat  atque  infirmat,  tan- 
tum tribuere  neqlieo,  ut  eum  verba  ,dives  amieus'  ordine  inverso 
praebeat  (amicus  dives)  divitem  in  glossematis —  quod  vocant  — 
suspicionem  venire  putem. 

Sed  iam  de  bis  versibus  dicendi  Jinem  facio ,  quouiam  satis 
est  exploratum  nibil  esse  mutandum,  ut  redeat  nostra  disputatio, 
unde  paullum  est  digressa,  ad  enacleandam  totius  epistulae  sen- 
tentiam.   Consensimus   igitur   eum   Ribbeckio,   praecepta,   quae 

versibus  21 — 36  comprehenduntur,  et  a  moribus  Lollii  et  a  glo- 
ria, quam  a  patre  maioribusque  acceperat,  esse  aliena.  Quàre 
hi  versus  certe  ex  epistula  XVIII  sunt  eiciendi.  Nihilo  secius 
eos  poetae  non  esse  abiudicandos  luculentissime  demon- 
strant,  quae  de  Eutrapelo  narrantur,  quippe  quae  stilum  et  co- 
lorem  Horatianum  prae  se  ferant.  Utrum  alio  loco  recte  se  lia- 
beant  an  ad  Carmen,  quod  periit,  sive  satiram  sive  epistulam 
sint  referendi,  paucis  infra  investigabimus ,  investigare  quidem 
studebimus.  Ribbeckius  vero  longius,  quam  par  erat,  est  pro- 
gressi, cum  omnia  quae  a  versu  21  usque  ad  v.  88.  legun- 
tur  recideret.  Finxit  enim  sibi,  ad  quem  epistula  est  data,  poe- 
tam  vel  hominem  literatum,  cum  versu  40  verba:  „poemata 
panges"  et  versu  47  „inhumanae  senium  Camenae"  in  neminem 
nisi  in  poetam  cadere  possent.  Attamen  concedit  hunc  magis, 
quam  poetae  solent,  omni  corporis  exercitatione  ludoque  cam- 
pestri instructum  nec  prorsus  fuisse  inopem,  cum  fundum  a  pa- 
tre relictum  possideret  (v.  60.  „nugaris  rure  paterno").  Quae 
si  cui  placent  equidem  nil  moror  :  mihi  longe  alia  mens  est. 
Scilicet  Ribbeckius  a  se  impetrare  non  potuit,  ut  Lollio,  quam- 
quam eum  philosophiae  et  arti  rhetoricae  studere  et  ex  secunda 
et  nostra  epistula  scivit,  (cf.  quae  ipse  dicit  :  praefat.  p.  85. 
v.  18) ,  tantam  literarum  scientiam  tribueret ,  ut  arbitraretur, 
eum,  si  quid  otii  haberet,  poemata  pangere  conatum  esse  !  Ve- 
runi esto:  Lollius  Musas  non  ita  adamaverat,  ut  ipse  cum  iis 
commercium  aliquod  haberet,  quid  tum?  Horatius  nonne  ex  iis 
quae  in  se  erat  expertus  exemplum  petere  potuit?  An  putas 
Horatium  non  interdum  aegre  tulisse,  quod  aMaecenate  aut  Au- 
gusto invitatus  otium  perderet,  cum  abnuere  non  deceret?  Prae- 
terea,  si  etiam  hoc  nihili  facias,  diversissima  esse  studia  venan- 
di  et  versus  componendi  certe  dabis ,  quae  cum  Horatius  ad 
monendum  Lollium  ne  sua  studia- laudar  et  aut  alieua  reprende- 
ret  (39)  adhibuisset,  quid  mirum  si  in  toto  loco  usque  ad  v.  66. 
retinebantur?  Itaque  exemplum  ad  id  quod  Horatius  voluit  de- 
clarandum  maxime  idoneum,  sive  ex    Lollii  studiis  sive  ex  poe- 

tae  ipsius  vita  ductum  sive  fìctum  est,  minime  me  commovere 
potest,  ut  versus  illos  ad  Lollium  non  speetare  putem.  Quaeres 
a  nobis  :  Num  quae  Lollio  v.  37 — 88  colenda  et  observanda  pro- 
ponuntur,  cum  exordio  carminis  conveniunt ,  quo  Horatius  cum 
speraret  Lollium  naturae*  indole  ductum  scurrae  partes  non  esse 
acturum  eum  adhortari  voluit,  ne  in  diversum  vitium  asperitatis 
incurreret?  At  quid  hoc  ad  nos?  Profecto  asperi  suorumque 
morum  nimis  tenacis  est  reprehendere  et  despicere,  quibus  alii 
delectantur,  sua  autem  studia  laudibus  efferre  atque  adeo  una 
laudibus  digna  habere.  Et  plnra  de  hac  re  satis  aperta  et  ma- 
nifesta congerere  omitto ,  cum  cotidiana  consuetudine  vitaeque 
communitate  coniuncti  esse  nequeant,  quorum  alteruter  ea  in 
quibus  ipse  omnem  operam  et  laborem  consumit ,  posthabitis 
et  parvi  aestimatis  reliquis  studiis,  sola  utilia  bona  decora  exi- 
stimat.  Usque  autem  ad  extremum  asperitatis  Lollium  pro- 
cessurum  esse,  ut  ,tonsa  cute  et  dentibus  atris  de  lana  caprina 
rixaretur',  neque  Horatius  censere  potuit  neque  nos  putare  vo- 
lumus.  Equidem  igitur  non  intellego ,  quare,  cum  Lollius  versi- 
bus  39 — 66  ut  ad  amici  arbitrium  vivat  moneatur,  hos  versus 
argumento  epistulae  repugnare  Ribbeckius  nobis  persuadere  stu- 
deat  et  (Rh.  M.  p.  68  v.  36)  aliam  carminis  sententi arum 
continuationem  excogitaverit, 
Sed  videamus  cetera: 

„Tu  cede  potentis  amici  lenibus  iinperiis," 
nam  eo  facilius  assequeris,  quae  petis,  et  eftìcies ,  ut   tua   studia 
comprobentur  : 

,  „Consentire  suis  studiis  qui  crediderit  te 
„fautor,  utroque  tuum  laudabit  pollice  ludum. 

Et  omnino  ad  amicos  recte  tractandos  permultum  valet,  animum 
naturamque  ita  coercere  et  moderali,  ut  cures  ac  videas,  qua- 
les  sint,  quibuscum  usus  tibi  est  iisque  morem  geras  nam: 

„Oderunt  bilarem  tristes,  tristemque  iocosi, 
., sedutimi  celeres,  agilem  mivumque  remissi 

2* 

^potores1)  porrecta  negantein  pocala.  quamvis 
„nocturnos  iures  te  formidare  tepores. 

Et  curo,  carissime  Lolli,  natura  sis  austerus  et  gravis: 

„deme  supercilio   nrfbem" 

ne  ab  talari  et  iocoso  amico  acerbus  aut  obscurus  esse  iudiceris, 
quamvis  modestum  et  taciturnum  te  praebere  velis.  Quid  multa? 
Iam  apparet,  Doederlinii  coniecturam  mihi  probari,  qua  trans- 
ponendos  esse  versus  89 — 95  post  v.  66  ostendit.  Comprobavit 
eam  quoque  Keckius  in  epistula  critica  ad  Ludovic.  Doederli- 
nium  data  pag.  29.     Neque  iniuria.     Nam  versu  88: 

hoc  age,  ne  mutata  retrorsum  te  ferat  aura. 

quae  pertractanda  sibi  proposuerat  Horatius  absolvuntur  et  con- 
fìciuntur;  cum  versus  sequentes  (96  — 112)  ad  epistulae  argu- 
mentum  ita  tantum  accedant,  ut  aliam  vitam  agendi  rationem 
ac  Lollius  elegerat,  describant  atque  commendent.  Quodsi  ver- 
sus 89 — 95  sedem,  quam  in  libris  habent,  obtinent,  inepte  ad 
fìnem  epistulae  adiecti  sunt  et  eos  qui  legunt  quasi  a  calce 
paene  ad  carceres  revocante  De  Doederlinii  autem  sententia 
transpositi  pulcherrime  praecepta  ad  Lollii  ,liberrimi'  naturam 
moresque  accommodata  concludunt,  quoniam  demonstrant,  om- 
nem  homiuum  amicitiam  et  consuetudinem  in  eo  esse  positam, 
ut  unus  quisque  quantum  possit  alteri  obtemperet.  Dubitare 
vero  possumus,  an  additis  versibus  86 — 88  et  96  — 112  epistula 
iustum  fìnem  sit  consecuta.  Quod  enim  Horatius  animo  inten- 
derà^ Lollium  adhortari  ut  ad  voluntatem  potentis  amici  se  ge- 
reret,  ceteris  quae  in  epistula  inveniuntur  (37.  38, -67 — 85.)  non 
explicatur,  quippe  quae  ad  asperitatem  vitandam  nihil    afferant. 


1)  Versum  9i bibuli  media  de  nocte  falerni  oderunt  ex  epistull.  I.  14. 

34  male  esse  confictum,  quem  Bentleii  et  Meinekii  argumentationes  non  docue- 
runt,  equidem  docere  nec  cupio  nec  possum,  cum  operam  perdere  sit,  ad  ilio- 
rum  Tirorum  rationes  aliquid  addere. 

Tamen  causa  non  est ,  cur  ea  cum  Consilio  Horatii  neutiquani 
stare  posse  puteums,  et,  quod  Ribbeckius  ausus  est  lacere,  ex 
epistula   explodamus.    Poeta  enim  ipse  novo  quasi  iuitio    v.  67  : 

,.Protinus   ut  moneam,  — 

uobis  iudicat,  se  digressurum  et  iusuper  additurum  esse  prae- 
cepta  aliquot,  quae  etiamsi  ad  rem  ipsam  propositam  non  per- 
tineant,  tamen  magni  momenti  sunt  ad  amici  gratiam  servan- 
dam.  Cautius  vero  est  locutus,  quia  verendum  erat,  ne  quae 
erat  dicturus,  Lollium  violareut  et  laederent: 

—  si  quid  monitoris    eges   tu. 

Et  quae  sunt  ista  praecepta?  Cavere  Lollius  iubetur  ,  ne  amici 
ancillam  aut  puerura  amore  persequatur  (72  —  75)  ne  unquam 
arcana  scrutetur  aut  commissa  aliis  prodat  (37.  38  )  ne  percon- 
tatori  patefaciat  aures  suas  (68—71),  ne  denique  nimis  credulus 
indignos  commendet  tueatur  aut  defendat  (76 — 83). 

Hunc  in  ordinerà  digessit  versus  (67  seq.)  Ribbeckius  (cf. 
M.  Rh.  p.  72)  neque  habeo  quod  contra  dicam.  Nam  epistulam 
XVIII  perturbate  et  confuse  ad  nos  venisse  et  ex  Doederlinii 
coniectura,  quam  necessariam  esse  vidimus  et  ex  inepte  inser- 
tis  versibus  „queni  damnosa  Venus —  mercede  caballum"  mani- 
festum  est.  Quibus  quidem  causis  adducor,  ut  etiam  hic  nova 
membrorum  dispositione  opus  esse  statuam ,  nisi  forte  coniun- 
genda  separare  et  disiungere,  et  diversa  inter  se  connectere 
mavis.  Quis  enim  est,  quin  intelligat,  arcana  amici  perscrutari  et 
prodere  (37. 38)  ineodem  genere  esse,  in  quo  collocanda  est  cautio  et 
moderatio ,  quam  in  sermonibus  et  colloquiis  adhibere  debemus? 
(68-71)  Quantum  autem  spatium(triginta  fere  versus)  haec  inter  se 
distanti  Neque  aliter  resse  habet  in  proximis  versibus.  Qua  re 
commotus  poeta  ea,  quibus  Lollium  ab  amore  erga  ancillam 
puerumve  deterrere  studet,  interiecerit  inter  versus  71  et  76 
perspicere  non  possum.  Illis  (68  —  71)  doceris  curare  ne  cum 
quolibet  communices,  quae  cogitas  et  sentis ,    bis   (76   seq.)  ad- 

moneris,  ut  accuratius  provideas ,  cui  gratiam  ,  quae  tibi  cum 
potenti  amico  est,  comniodo  esse  velis  aut  cui  praesiduum  tuum 
afferas.  Ut  brevi  praecidam:  Vide  quoruodo  in  alios  te  geras, 
ne  apud  amicum  aut  fidem  tuam  aut  auctoritatem  minuas.  Num 
ita  sunt  dissiniilia,  ut  recte  dirimantur? 

Quae  cum  ita  sint,  non  vereor  Ribbeckio  assentiri.  Expe- 
dita  enim  fìt  oratio ,  si  pares  sententiae  cum  paribus  congre- 
ganti^, multis  autem  obstaculis  retinetur,  si  miscentur,  quae  in- 
ter  se  discrepante 

Yeniamus  ad  extremos  versus  96  — 112.  Praecepta,  quae 
Horatitis  Lollio  tradidit,  concludit  et  comprehendit  adhortatione 
(v.  86). 

hoc  age,    ne   mutata  retrorsum  te  ferat  aura. 

Omni  modo  gratiam  amici  potentis ,  quam  es  consecutus ,  tibi 
serva,  quandoquidem  hac  difficillima  via  ad  fortunam  pervenire 
et  tibi  consulere  constituisti.  Sed  inexpertis  tantum  cultura 
principimi  dulcis  esse  potest.  Expertus  eam  metuit.  Atque  Ho- 
ratius  et  in  aliis  et  in  se  erat  expertus  ,  quanto  praestantior 
esset  vita  tranquilla  et  privata.  Quamobrem  in  animum  indu- 
xerat,  ut  Lollium  a  suscepta  vitam  agendi  ratione  avocaret  et 
abstraheret  Ac  qua  elegantia  et  subtilitate  eum  ad  suam  sen- 
tentiam  pellicere  nititur  !  Non  aperte  reprehendit ,  quod  ille  ad 
vitam  publicam  se  applicavit  sed  ,inter  cuneta4  philosophorum 
scripta  —  ut  in  epistula  II.  40  :  „sapere  aude,  incipe"  57  :  „nùnc 
adhibe  puro  pectore  verba  puer  mine  te  melioribus  offer"  —  in 
manibus  habere  et  pervestigare  eùm  iubet,  haud  ignorans,  a 
philosophis  piane  aliam  vitae  formam  ac  speciem  perfectam  re- 
ctamque  haberi  et  commendari.  Et  postquam  monstravit  omnem 
philosopliiam ,  quae  ad  vitam  recte  instituendam  spectet  (97  : 
qua  ratione  queas  traducere  leniter  aevum)  in  tollenda  dubita- 
tione  versari,  utrum  in  honore  et  lucro  an  in  aequo  animo 
(pure  tranquillet    (100 -—103)  parando   beate  vivere  positum  sit, 

adumbrat  vitae  prosperitatem  et  tranquillitatem ,  quae  quam 
longissime  a  cupidine  rerum  indiffereutium  (98.  99)  abest 
(104 — 112).  Nam  se  sibi  reddere  amicura  et  sibi  vivere ,  con- 
tentimi esse  sorte,  quam  Dii  dederunt,  nihil  ultra  appetere  et 
concupiscere,  pertractandis  et  perlegendis,  quae  viri  iDgeniosi 
ad  mores  excolendos  literis  maudaverunt,  ingenium  animumque 
informare  et  perpolire  —  ecce  animi  perturbationibus  libera  et 
beata  philosophi  vita! 

Philosophi  ?  Imo  vero  Horatii ,   quam   iam   per   tempus    ali- 
quod  in  Sabino   agebat 

(107).  Sit   mihi  quod   nimc   est,   etiam  minus,  et  mibi   vivasi 

(109)  sit  bona  librorum  copia 

(112)  det  vitam,  det  opes:  aequum  mi  animimi  ipse  parabo. 
Egregia  et  Horatio  digna  precatio  !  At  agglutinati  sunt  versus 
extremi  (104  —  112)  (cf.  Ribbeckius  M.  Rh.  p.  69). Nam  nisi  tale 
quid  interposueris :  „Philosoplms  tam  ipse  sibi  verus  amicus 
„est  quam  optimus  vitae  socius  ,  nunquam  enim  minus  est  so- 
„lus  ac  desertus,  quam  si  solus  est:  et  haec  est  mea  vitae  con- 
dicio   "  difficile  erit  intellectu,  quomodo  connexa  et  apta  in- 

ter  se  esse  possint,  quae  Horatius  de  quieta  et  umbratili  vita 
sua  in  Sabino  praedicat  et  quae  Lollio  de  amicitia  ac  consue- 
tudine cum  bominibus  iuugenda  praeceperat.  Itane  vero?  Vi- 
dentur  certe  sibi  opposita  esse,  sed  qui  legerit  versus  : 

quid  minuat  curas,  quid  te  tibi  reddat  amicum, 
quid  pure  trauquillet,  honos  aut  dulce  lucellum 
an  secretum  iter  et  falleutis  semita  vitae 

et  cum  bis  comparaverit  semper  inopem  cupidinem,  quae  vexat 
agitatque  et  Lollium  et  homines  (98) ,  num  dubitare  poterit, 
quo  poeta  inteudat?  Honor  euini  et  lucrum  cupidini  et  pavori 
sunt  subiecta  et  petuntur  in  vita,  quae  rebus  gerendis  ceruitur 
et  in  conspectu  hominum  est  Curas  autem  minuere  vel  curis 
esse  liberum  (quid  pure  trauquillet)  neniini  nisi  contento  con- 
tingi t,  qui 


-         24        — 

secretimi   iter  et  fallentis  semitam  vitae 

est  ingressus.  Itaqtie  qui  vitam  ad  rationis  normam  dirigere 
"vult  contemptis  honoribus  et  divitiis ,  quae  num  bona  sint  non 
sine  eausa  ambigitur,  vitam  praefert  absconditam.  Et  si  hoc  in 
animo  habebat  Horatius,  num  mirandum  est,  quod  de  sua  vita 
quae  iam  remotissima  erat  a  ,pulvere  strepituque  rotarum'  pauca 
adiecerit,  quae  quasi  responsum  sunt  cum  supra  dubitanter 
quaesivisset: 

honos    aut  dulce   lucellum —   an   secretum  iter? 

Et  iam  liquet  sententiae  quasi  vulneri  non  opus  esse  ilio  Rib- 
beckii  ligamento.  Vir  autem  doctissimus  in  adnotatione  ad 
hanc  epistulam  (cf.  ed.  p.  158)  versus  98.  99, —  quos  in  Museo 
Rhenano  non  vituperaverat —  ut  malam  explicationem  repudia- 
vi! eosque  propter  particulam  ,num%  quae  parimi  latine  esset 
dieta,  interpolatori  tribuit.  Quae  si  recto  stant  talo,  fundamen- 
tum  nostrae  disputationis  conquassatili'.  At  si  expenderis,  quot 
versus  Graecis  Latinisque  poetis  abiudicandi  et  improbandi  sint, 
si  criticos  decet  tam  avide  quodvis  leve  librariorum  peccatum 
ampere  et  ad  id,  quod  cupiunt,  firmandum  adhibere,  versibus 
servatis  linguae  legibus  ita  satisfacies,  ut  Bentleio  (cf.  Keck. 
epist.  crit.  pag.  30)  et  Lehrsio  auctoribus  ,num'  in  ,ne' 
mutes  aut  Keckio  (1.  1.)  ,non' ,  quod  codices  aliquot  exhibent, 
praeoptanti  assentiaris.  Utrumque  ad  sententiam  est  aptissimum. 
Ego  quidem  sto  a  Bentleio.  Timi  enim,  cum  Horatius  epistu- 
lam scripsit,  Loìlius  in  cupidinis  quasi  potestate  ac  ditione  fu- 
isse  censendus  est,  quippe  qui  commeudatione  potentis  amici 
nixus  amplissimos  honores  adipisei  cuperet.  Horatius  igitur 
recte  eum  adhortatus  est ,  ut  vinculis ,  quibus  tum  tenebatur, 
quam  celerrime  se  liberaret: 

qua  ratione  queas  traducere  leniter  aevum, 
ne  te  sempér  inops  vexet  agitetque  cupido, 
ne  pavor  et  rerum  mediocriter  utilium  spes. 


Mallem  Ribbeckius —  si  quid  optare  mihi  fas  est—  versuin  100: 
,virtutem  doctrina  paret  naturam  donet'  expunxisset.  Quod  ego 
videam,  Lollio  Don  in  philosophia  elaborandum  est,  ut  disqui- 
rat,  utnim  virtus  hominibus  sit  insita  an  doceatur,  sed  ut  prae- 
ceptis  philosophorum  ad  vitam  agendam  et  instituendam  utatur, 
quod  versibus  97  —  99,  101  — 103  exponitur.  Sed  haec  missa 
facto,  ad  ea  quae  Ribbeckius  nobis  obtulit  revertor. 

,,Utcumque  res  se  habet,"  pergit  vir  doctissimus ,  permirum 
„videtur,  quid  Horatium  commoverit,  ut  Lollio  —  is  scilicet  epi- 
„stulain  primus  legit  —  tam  accurate  Digentiam  rivum  describe- 
„ret  atque  adeo  frigidorum  ventorum ,  qui  Mandelam  rugosam 
„reddebant,  mentionem  faceret."  Altius  haec  sunt  repetita,  quamut 
animo  ea  percipere  possim.  Mihi  quidem  a  vitae  cotidianae  (106—112) 
descriptione  nihil  propius  abesse  videtur  quam  locorum,  quae  sedi  ac 
domicilio  circumiacent ,  commemoratio,  sive  propter  amoenitatem 
collaudantur  sive  ob  asperam  coeli  naturam  aut  agrorum  sterilita- 
tela facetiis  aclepore  illuduntur.  Nec  modum  excessitHoratius.Duos 
tantum  versus  in  Carmine  satis  longo  Sabiui  amoenitati  tribuit,  in 
quibus  accuratam  Digentiae  rivi  descriptionem  et  ventos  frigi  - 
dos  quaero.  An  versus  aptissimos  ab  epistula  XVIII  abscindi 
oportet,  quod  Horatius  ,loquaciter'  de  Sabino  suo  in  epistula 
XVI  scribere  constituit,  quasi  hoc  facere  in  una  tantum  epistula 
ei  licuerit?  Praeterea  si  verum  est,  quod  Ribbeckius  (M.  Rh. 
p.  74  cf  436)  affert,  Horatium  in  fine  epistularum  de  se  pauca 
addere  solere,  quid  est  causae,  quin  hunc  poetae  morem  mo- 
dumque,  cum  totum  locum  104 — 112  argumento  nostrae  epistu- 
lae  non  repugnare  videamus,  ad  hanc  epistulam  XVIII  transfe- 
ramus  ?  An  quae  vir  doctissimus  disseruit  in  unam  epistulam 
XVI  cadunt,  ut  versus  104 — 112  utique  illuc  sint  transponendi? 
Quin  etiam  si  versus  ex  sua  quasi  sede  migrare  debent,  in  XVII 
epistula  mea  quidem  sententia  potius  domicilium  collocare  pos- 
sunt  quam  in  XVI.  Scaevae  enim,  ut  Xenophontio  illi  Herculi, 
duo  monstrantur  vitam  agendi  viae  :  una,  qua  Aristippi  vestigia 
sequens  nulla  re  egeat,    quae  ad  vitae    commoditatem   pertinet, 

altera,  qua  varias  molestias,  quae  pauperi  divitum  corniti  sunt 
subeundae,  effugieus  et  vitans,  vitam  voluptatibus  et  commodis 
quidem  nudam,  at  fortasse  non  minus  beatam  agat.  Utra  tenui 
horniui  sit  praeferenda    Horatius  Scaevam  non  celat  v.  17 

cur  sit  Aristippi   potior  sententia 
32:  refer  et  sine  vivat  ineptus. 

quamquam  paulo  superius  alteram  non  prorsus  respuit  ac  vitu- 
perava (v.  9.  IO): 

nam   neque    divitibus  contingunt   gaudia  solis 
nec  vixit  male  qui  natus  moriensque  fefellit. 

Tamen  exemplum  Aristippi,  philosophi  illius  versuti,  elegantis, 
superbi,  quem  Plato  et  chlamydem  et  pannum  decere  dictitavit, 
commovit  poétam,  ut  Scaevam  ad  liane  viam  ineundam  impel- 
leret.  Nam  cuilibet  vitae  condicioni  inservire  nec  rebus  se 
subiungere,  sed  semper  libero  uti  arbitrio  Aristippi  erat  summa 
laus,  quam  in  se  vertere  quis  est  quin  cupiat?  Virtute  autem 
ita  praecellere,  ut  gloria  rerum  gestarum  coelum  attingat,  non 
cuivis  contingit.  Num  propterea  nihil  moliri,  nihil  agere  vis? 
Imo  ut  principum  amìcitiam  appetas  et  colas  tibi  suadeo.  Nam 
vides  ad  quam  vitae  suavitatem  ac  dulcedinem  me,  quem  an- 
gusta pauperies  non  minus  premebat  quam  te,  amor  et  gratia 
potentium  divitumque  amicorum  adduxerit.  In  Sabino  meo  tran- 
quillam  ago  vitam  et  deos  iam  nihil  oro  nisi  vitam,  ut,  quod 
aevi  superest,  mihi  vivam  philosophiaeque  studio  operam  dem. 
Quare  fìnem  epistulae  XVII,  si  Keckio  auctore  reliqua  ad  amis- 
sam  satiram  referimus,  sic  constituere  possimus: 

Res  gerere  et  captos  ostendere  civibus  hostes, 
Attingit  solium  Jovis  et  caelestia  tentat. 
Principibus  placuisse  viris  non  ultima  laus  est, 
Non  cuivis  homini  contingit  adire  Corinthum. 

Sedit,  qui  timuit,  ne  non  succederet  isto?  ') 

Me  quotiens  refìcit  gelidus  Digentia  rivus, 

Quem  Mandela  bibit,  rugosus  f rigore  pagus, 

Quid  sentire  putas,  quid  credis  amice  precari? 

Sit  mihi  quod  nunc  est,  etiam  minus,  et  mihi  vivam  cetera. 

Sed  praecepit  oratio,  quae  instant.  Nunc  tantum  statuimus, 
epistulam  XVIII,  si  versus  104—112  resecantur,  ìnutilatani  esse 
et  iusta  conclusione  carere. 

Iam  ad  singula  quaedam  aggredimur,  quae  ne  graviora  cum 
levioribus  confundantur,  dubia  sunt  relieta. 

Ac  primum  quidem  in  diversas  discedunt  sententias  viri 
docti,  utrum  in  versu  46  plagae,  quibus  iumenta  onerante,  Aeo- 
liae  an  Aetolae  recte  nominentur.  Cum  enim  Meinekius  in  prae- 
fatione  editionis  compluribus  locis,  quae  tenebris  et  obscuritate 
premebantur,  lucem  ingenii  sui  adtulisset  et  de  nostro  versu  pag. 
XXXVIII  disserens  paene  puerile  esse  dixisset,  quod  interpretes 
Horatium  propter  Meleagrum  et  aprum  Calydonium  plagas  Ae- 
tolas  docte  adpellasse  putabant,  omnes  fere  editores,  quod  in 
codice  pervetusto  Franequ.  exaratum  est  Aeolias  i.  e.  Cumanas 
plagas,  quae  a  Plinio  Ni  H.  19.  1.  §.  11  eximia  laude  efferun- 
tur,  receperunt.  At  quamvis  acute  haec  sint  disputata,  tamen 
ad  Bentleii  opinionem  refutandam  non  valent.  „Omnino,  ait  vir 
divinus,  si  quid  in  nobis  iudicii  est,  simpliciter  potius  et  sine  fi- 
gura Noster  dixisset: 

Cumanis  onerata  plagis  iumenta   canesque. 

Et  recte.  Nam  epistulas  et  satiras  a  maiore  vocis  sono, 
quem  epicis  lyricis  tragicis  carminibus  addiderunt  poetae,  abesse 
et  propius   ad    sermonem    accedere    neminem   fugit.     (cf.   quae 


1)  isto  prò  esto  ex  Lehrsii  coniectura. 

Horatius  ipse  iocatur  Sat.   I.  4.  42.   IL   6.    17.   Ep.    IL    1.    250: 

sermones  per  humuni  repentes).  Cui  adiecit  Lehrsius,  fabulam 
illain  de  Meleagro  in  Aetoliam  a  poetis  esse  translatam,  quia 
iam  ariti quissìmis  temporibus  Aetoli  venatores  gloria  floruerunt 
et  hanc  ob  causam  verisimile  esse,  in  Aetolia  instrumeuta  quo- 
que venatoria—  velut  plagas,  casses,  venabula —  summa  arte 
perfecta  alioque  exportata  esse.  Quae  cum  rem  explanare  vide- 
antur  neque  habeam  meliora  quae  ad  confìrmandam  lectionem 
,Aetolis'  in  medium  proferam,  satis  mihi  fuerit  virorum  doctis- 
simorum  sententiam  attulisse  et  comprobavisse. 

Deinde  in  versibus  (101  seq.) 

quid  minuat  curas  quid  te   tibi  reddat   amicum 
quid  pure  tranquillet,  honos  an  dulce  lueellum 
an  secretum  iter  et  f.  s.  v. 

Ribbeckio  praeeunte  ex  Keckii  coniectura  ,aut'  prò  priore 
,an'  scribendum  esse  censeo,  cum  recte  iam  Schmidius  monuerit, 
alienam  esse  a  poetae  Consilio  hanc  divisionem  tripartitam  : 

honos  an  lueellum  an  iter  secretum  (cf.  Keck  p.  15).     Duo 
enim  tantummodo   viae    vitae    sibi   opponuntur ,   publica  et   se- 
creta.  Illam  ingressus  aut  honorem  tibi  comparabis,  si  ad  rem- 
publicam  capessendam  te  contuleris,  aut  lucrum,   si  mercaturam 
facies  et  negotiaberis.     Sin  secretam  inis  viam ,    nullius   rei  cu- 
pidine  teneris  neque  honoris  neque  lucri,    cum   contentus   iis 
quae    tibi   sunt ,     honorem    e  t    lucrum   parvi   sis   aestimaturus. 
Piane  aliam  sibi  poscunt  explicationem  exempla,  quae  Bentleius 
in  versum  3  epist  XVI   ad   geminationem    particulae    ,an'    pro- 
bandam  collegit.     In  quibus  etiamsi  leviter  oculis  percurres 
epod  VII:  furorne—  an  vis  acrior —  an  culpa 
epist.    1.  3.  3.  Thracane —  an  Hellespontus —  an   Asia 
epist.  1.  11.  4.  Romane  —  an  Pergamum  —  an  Lebedos 
epist.  1.  16.  3  pomisne —  anpratis —  an  amicta  vitibus  ulmo 
iustam  ac  veram  tripartitionem  cognosces.     Hoc  autém    loco   et 
ii,  qui    ,honos  an  lueellum'    scribunt  in   tribus   membris   tamen 

duo  tantum  iuesse  voluut,  ut  honos  an  lucellum —  secreto  iti- 
neri  opponatur,  ita  inviti  concedentes,  ineptum  esse  illud  duplex 
an.     Sed  haec  hactenus:  res  enim  ipsa  loquitur. 

Tum  in  versibus  (41  seq.) 

Grati  a  sic  fratrum  geminorum,  Amphionis  atque 
Zethi,  dissiluit,  donec  suspecta  severo 
Conticuit  lyra.     fraternis  cessisse  putatur 
Moribus  Amphion: 

Horkelius  (analect.  Horatiana  p.  34)  cum  „putatur'  lenius  di- 
etimi esse  arbitraretur,  quam  ut  credibile  esset,  Lollium  tam  in- 
certa et  dubia  re,  qualis  fabula  est  de  Zethi  et  Amphionis  rixa, 
flexum  et  compulsimi  iri,  ut  amico  cederet  suaque  studia  eius 
imperiis  posthaberet,  illud  „putatur"  in  ,probatur'  mutavit.  Om- 
nis  enim  vis  compellationum  adhortationumque  infringitur,  ,si 
quidquam  probabiliter  responderi  poteste  Talis  autem  est  co- 
hortatio  quae  causis  nititur,  quas  rectas  et  veras  esse  qui  ad- 
monentur  certam  persuasionem  non  habent.  Et  id  in  verbum 
putandi  cadit.  Quae  putantur,  ficta  esse  possunt  vel  etiam  falsa. 
Si  igitur  Horatius  Lollii  animum  exemplo  pellere  voluit  id  eius 
modi  esse  debebat,  ut  ,omnium  hominum  aut  certe  civiurn  con- 
sensi^ comprobaretur.  Quare  non  a  fabula  illa  Graeca  ( — puta- 
tur—) quam  ut  poetarum  commentum  unus  quisque  reicere  aut 
irridere  potuit,  exemplum  erat  repetendum,  sed  ex  Pacuvii  An- 
tiopa, qua  eadem  illa  Zethi  et  Amphionis  controversia  tractata 
erat  et  quae  in  theatro  omnium  plausum  ferebat.  Atque  ad 
hanc  approbationem  audientium  spectat,  quod  offert  vir  sagacis- 
simus:  probatur.  Et  Ribbeckius  coniecturam  omnes  in  se  ha- 
bere  veritatis  numeros  ratus,  eam  recepit,  sed  silentio  praeteriit, 
quod  Doederlinius  (pag.  150)  contra  Horkelium  protulit  et  nego- 
tium  examinandi  diiudicandique  nobis  reliquit.  Quamvis  Doeder- 
linio  concedam  —  et  ipse  id  aliquod  momenti  habere  duxi  pag. 
18  —    Lollium  interdum    poemata   condidisse ,    tamen    minime 

puto,  eura  re  vera  fuisse  poetam,  ut  Amphionis  similis  condicio 
in  memoriani  revocata  statini  eum   coinmovere    deberet.     (Diese 

nachgiebigkeit  des  s anger s  Amphion musste  ein  specielles 

gewicht  fùr  Lollius  haben,  der  gleichfalls  di  eh  ter  war).  Sed 
cum  poemata  pangere  Horatius  venando  opposuit  et  suasit,  ut 
illud  in  tempus  aliquod  intermitteretur,  omnino  maiora  et  altiora 
studia  utilitatis  commodique  causa  neglegenda  et  voluntate  vo- 
tisque  (lenibus  imperiis)  potentium  posteriora  duceoda  esse  cen- 
suri. Quid  enim?  Eas  voluptates  Lollium  non  piane  asperna- 
tum  fuisse  nonne  ex  epistula  ipsa  ( — „nugaris  rure  paterno" 
et  quae  sequuntur — )  apparet?  Ac  quae  Doederlinius  ad  con- 
fìrmandum  verbi  putandi  usuro,  ubi  res  ac  sententia  credere  vel 
referre  postulat,  disseruit  minus  accurate  distinxisse  mihi  vide- 
tur.  Quod  enim  latius  patet  verbum  (putare)  num  vocis  prae- 
gnantioris  significationis  (credere)  locum  obtinere  possit ,  valde 
dubito.  Attanien,  quamquam  Horkelium  suo  iure  in  verbo  pu- 
tandi offendisse,  Horatiumque  ita  non  scripsisse  prò  certo  habeo 
ac  literarum  ductus  in  verbo  ,probatur'  non  multum  differt  a 
,putatur'  non  satis  manifestam  esse  coniecturam  (probatur)  Doe- 
derlinio  assentior.  Obelo  igitur  notetur  locus ,  dum  alia  medi- 
cina iuveniatur. 

Restat,  ut  paucis  comprobem,  epistulae  contextum  detri- 
mentum  non  esse  capturum,  si  versus  39  cum  v.  20  coniunga- 
tur.    Locum  ante  oculos  pono: 

Ambigitur  quid  enim?  Castor  sciat  an  Dolichos  plus, 
20.  Brundisium  Minuci  melius  via  ducat  an  Appi. 

39.         Nec  tua  laudabis  studia  aut  aliena  reprendes, 

nec,  cum  venari  volet  ille,  poemata  panges 

Gratia  sic  fratrum 


45.         moribus  Amphion:  tu  cede  potentis  amici 

lenibus  imperiis,  quotiensque  educet  in  agros 

Aetolis  onerata  plagis  iumenta  canesque 
surge .... 

Quod  Horatius  in  argumentum  ipsuni  quasi  inruit  et  ex  in- 
opinato  transiit,  omissa  omni,  quam  sedata  postulat  oratio,  a  pro- 
oemio  ad  propositum  transitione,  mirandum  non  est,  cum  exem- 
pla  ubivis  in  promptu  sint.  Satis  habeo  epistulam  XVI  attu- 
lisse,  in  qua  ex  descriptione  Sabini  protinus  in  medium  proposi- 
tum duceris: 

hae  latebrae  dulces  et  iam  si  credis  amoenae 
incolumem  tibi  me  praestant  Semptembribus  horis. 
Tu  recte  vivis,  si  curas  esse  quod  audis. 

Nec  scio  an,  qui  epistulam  legit,  primo  oculorum  obtutu  piane  incertus 
sit,  quid  sibi  velit  poeta  aut  quo  tendat  oratio.  Quae  causa  esse  vide- 
tur  cur  interpretes  epistulam  XVI  vituperaverint,  ut  Iulius  Scaliger 
durius  iudicavit  cum  diceret:  ,,In  sexta  decima,  ubi  rus  descripsit, 
„exilit  temere  ad  discutienda  praecepta  sapientiae"  (cf.  Dùn- 
tzer  III  434).  Omnibus  autem  rebus  perponderatis  et  Horatiano 
more  penitus  cognito  talibus  sententiae  lacunis  iam  non  retine- 
mur,  quae  quomodo  cogitando  expleantur,  nos  ipsos  videre  ne- 
cesse  est.  Et  hic  sunt,  si  data  occasione  uti  mihi  licet,  illi  sco  • 
puli  ad  quos  interpretes  tanquam  navem  Horatii  carminum  ex- 
planationem  appellunt  aut  quos  praetervehi  student.  Alius  enim 
alio  modo  seriem,  qua  sententiae  se  excipiant,  construit  et  ex- 
plicat  :  hic  ad  componendum  propensus ,  quae  longius  distare 
videntur  connectit,  ille  logicae  regulis  et  legibus  nimium  obstri- 
ctus  saepius  nodum  —  ut  est  in  proverbio  —  in  scirpo  quaerit 
Quae  quam  accomodate  ad  veritatem  sint  dieta  fugere  nos  non 
potest,  si  conferuntur  inter  se,  quae  de  fine  epistulae  XVIII 
(104 — 112)  ab  Ribbeckio  et  Lehrsio,  viris  in  Horatio  multum 
versatis,  sunt  prolata.  Ne  de  proprietate  dicendi,  qua  uterque 
sunt  usi,  quid  deteratur,  sententias  ad  verbum  afferre  liceat: 
„Aber,  inquit  Ribbeckius,  ganz  ausserlich  angeklebt  sind  wieder 

die  letzten  9  Zeilen.  Denn  was  hat  die  geniigsanikeit  des  Ho- 
raz  und  sein  idyllisches  behagen  auf  dem  gute  mit  den  regeln 
ùber  den  verkehr  roit  meuschen  zu  thun,  da  doch  nicht  ein 
bindeglied  dazwischentritt,  wie  etwa  dieses:  „der  wahre  philo- 
soph  ist  wie  sein  bester  freund ,  so  sein  bester  gesellschafter  : 
in  der  einsainkeit  ist  ihm  ani  wohlsten.  So  geht  es  mir  u.  s.  w.'- 
Das  steht  eben  nicht  da  und  auch  so  bleibt  es  verwunderlich.... 
Quae  Ribbeckius,  cum  poeta  ansam  ad  coniungendum  non  de- 
derit,  connectere  non  est  ausus,  Lehrsius  sine  ulla  dubitatione 
apta  esse  hoc  modo  illustravit  (pag.  CXCIII)  :  Unter  allem  le- 
benswechsel  halte  doch  immer  zur  philosophie  (104)  und  lerne, 
was  die  seele  beruhigt.  Und  fragst  du  bei  dieser  gelegenheit 
nach  ni  e  in  e  r  philosophie?  soli  ich  dir  sagen,  was  das  resultat 
meiner  philosophie  ist,  in  welchem  gedanken ,  in  vvelchem  gebet 
sie  sich  concentrirt,  so  oft  ich  in  die  ruhe  meines  giitchens  zu- 
rùckgekehrt  mir  meiner  und  des  meinen  concentrirt  bewusst 
werde?  Diversissima  haec  esse  neminem  fallit  et  se  quis- 
que  in  diversa  distrahi  sentiet,  si  quemadmodum  sint  diiudi- 
canda  secum  consideraverit.  Sed  redeo  ad  id,  quod  comproban- 
dum  mihi  proprosui.  Quaeres  quis  sit,  qui  versu  40  venari  velie 
dicitur.  Concedo  in  prioribus  non  esse,  quo  verbum  ,ille'  refe- 
ratur,  nam  contendere  nolim,  cum  versu  39  ,tua  studia  et  alie- 
na' discernantur ,  iam  duorum,  qui  sibi  opponuntur  satis  esse 
mentionem  factam  et  quoniam  amicitia,  quae  inter  Lollium  et 
alium  quem  oritur ,  versu  2  et  4  commemoratur ,  nullius  nisi 
amici  studium  venandi  intellegi  posse.  At  paulo  perplexius  et 
obscurius  locutus  est  Horatius,  quia  Amphionis  et  Zethi  eadem 
controversia  morumque  distantia  ei  in  mentem  venit,  quae  inter 
Lollium  et  amicum  intercessit  vel  quam  intercedere  sibi  fìnxit. 
Aberravit  igitur  a  proposito  et  ex  digressione,  quam  ut  faceret 
haec  fabula  eum  commovit,  ad  rem  propositam  versu  44  redit 
et  —  ,tu  cede  potentis  amici'  —  clarius  significava ,  quem  supra 
(40)  intellectum  voluerit.     Quamobi  em  cum  is    qui   haec  legit  : 

,nec  cum  veuari  volel  ili  e'  per  moineutum  tautunimodo  tem- 
poris  dubitare  possit,  quem  in  animo  habere  debeat,  ego  quidem 
ex  ea  re  causam  repeti  non  posse  censeo,  cur  aut  excidisse  ali- 
quid  putemus  aut  in  niembrorum  copulatione  et  corupositione 
offendamus. 

Haec  fere  sunt,  quae  de  Ribbeckii  sententia,  quam  in  for- 
mam  epistula  XVIII  esset  redigenda,  dicenda  putaverim.  Atque, 
ut  breviter  complectar  quae  disputavi,  versus  21 — 36  Ribbek- 
kio  auctore  eiciendos,  37,  38  autem  et  72 —  75  transponendos 
esse  vidnnus,  et  Doederlinii  coniecturara  secuti  surnus,  qui  etiam 
versus  89 — 95  in  aliuni  locum  traustulit.  Forniam  igitur  epi- 
stulae  veram  revoeaturos  nos  esse  statilo,  si  versus  ita  disponen- 
tur,  ut  vers.  1 — 20  sequantur: 

39—66.  89-95.  67.  72—75.  37.  38.  68—71.  76—112. 

Sequitur  ergo,  ut  explicemus  quid  Lebrsius  de  eadem  epi- 
stula senserit.  Atque  in  adnotatis  ad  Horatium,  quae  vir  do- 
ctissimus  anno  MDCCCLXIII  in  Fleckeisenii  novis  annalibus  vul- 
gaverat,  versus  21  et  23  spurios  esse  eo  demonstraverat  (pag. 
546,)  quod  et  aniicus  dives  (30  seq.)  coinitem  non  nisi  pro- 
pter  luxuriem  vestimeutorum  vituperat  neque  Horatius  narra- 
tionem  facetiis  couditara  de  Eutrapeli  more  ac  consuetu- 
dine^ ut  exemplo  illustraret ,  quae  in  mente  babebat,  adi- 
cere  potuit,  si  aliud  quid  praeter  nimium  sumptum  in  pretiosis 
vestibus  positum  ludibrio  babere  voluit.  Ipse  autem  postea  (cf. 
commentarii  pag.  CXC)  banc  suam  sententiam,  quippe  quaepoe- 
tae  libertatem  nimis  angustis  iinibus  circumscriberet ,  repudian- 
dam  esse  intellexit.  Hos  igitur  versus  nuiic  germanos  existimat 
et  quod  antea  reprebenderat  iam  ita  explicat ,  ut  poeta  unum 
tantum  ex  iis  vitiis  ,  quae  enumeravit,  pluribus  verbis  exsequi 
et  uberius  describere  sit  putandus.  Quae  quam  recte  sint  tra- 
ctata,  iam  vidimus,  cum  ea,  quae  Ribbeckius  contra  bunc  locum 
disputaverat,  discutere  conati  simus.  Missa  igitur  haec  facimus, 
ne   eodem   revolvamur.     Quod   autem    Lelirsius ,    quamvis   index 

severus  et  subtilis,  versus  21 —  36  in  epistula  XVIII  locuin  iu- 
stum  tenere  arbitratili'  (cf.  quae  dicit  :  ,,icb  halte  alle  verse 
fur  echt")  ,  nostrani ,  qnam  certis  causis  eonnrmasse  putarnus, 
sententiam  perturbare  et  refellere  non  potest,  quanticunque  viri 
acutissimi  auctoritatem  ac  iudicii  elegantiam  aestimamus. 

Ac  versus  72  —  75  (  non  ancilla  tuuni .  .  .  )  Lebrsio 
quoque  molesti  et  connectenda  disiungere  videntur,  si  lo- 
cum ,  quem  in  libris  babent ,  obtinent-  De  re  ipsa  ergo  non 
est  certandum:  at  quaerere  nos  oportet,  num  ubi  (post  v.  36) 
Lebrsius  eos  collocavit,  ad  sententiae  ordinem  magis  sint  acco- 
modati. Adiuvant  nos  in  bac  disquisitione,  quae  ex  Doederlinii 
egregia  disputatione  (pag.  144  seq.)  dicimus.  Quamquam  enim 
versibus  72—75  inter  vers.  36  et  37  positis,  quod  in  v.  37  legi- 
tur —  ,arcanum  neque  tu  scrutateris  ili iu s  unquam' —  facilius 
ad  amicum  Lollii  revocare  possumus,  cum  v.  73.  „marmoreum 
venerandi  limen  amici"  conimemoretur,  tamen  totius  loci  piane 
alia  est  condicio,  quam  ut  in  primam  epistulae  partem  transferri 
possit.  Nam  si  versus  21 — 36  servantur,  Doederlinii  epistulae 
dispositio,  quam  pag.  145  nobis  offert,  non  modo  plurimum  ad 
recte  intellegendam  epistulam  profìcit  verum  etiam,  si  liane  spre- 
veris,  certo  carebis  duce.  Et  Doederlinius  epistulae  praecepta 
ita  disposuit,  ut  priore  parte,  quae  transpositis  versibus  89 — 95 
inde  a  versu  21  usque  ad  v.  95  pertinet,  Lollius  commoneatur, 
ne  quid  inepti  in  amicum  ipsnm  committat,  altera  autem  parte, 
ne  alios,  qui  aut  in  aedibus  et  familia  amici  sunt  (ancilla  vel 
puer  72 — 75)  aut  aliquo  commercio  cum  eo  sunt  coniuncti,  in- 
caute atque  imprudente!-  se  gerendo  in  se  armet  (67  —  71, 
76 — 85).  Iam  apparet,  lume  concinnum  ordinem  deieri,  si  ver- 
sus 72 — 75  post  36  i.  e.  in  priore  parte  ponuntur.  Quare  prae- 
stat  etiamsi  omnes  versus  retiuentur,  eos,  de  quibus  agimus, 
cum  Ribbeckio  post  v.  67  constituere.  Sed  Lebrsius  etiam  de 
lectione  ipsa,  quam  libri  praebent ,  dubitat.  Perversimi  esse 
putat,  donum    quo    patronus   clieutem    beat,   parvum    nominari. 

Nam  puerum  aut  aneiìlarn  dono  dare  neque  amico  diviti  tam 
exigua  est  res ,  praesertim  cum  parcum  et  tenacem  eum  esse 
animo  cogitemus,  ut  iusto  gaudio  affìciatur,  quod  parvo  miniere 
promissum  solvere  poteste  neque  pauperi  corniti  gratum  accep- 
tumque  erit,  si  curta  ac  tennis  res  servi  victu  etiam  magis  ex- 
tenuatur  et  minuitur.  Itaque,  quod  solum  rei  respondeat,  con- 
iectura  assecutus  verba  ita  emendanda  esse  censet,  ut  scribatur  : 

74.  ne  dominus  puìchri  pueri  g  r  a  t  a  e  ve  puellae 

munere   te   caro  beet   aut   incommodus    angat. 

At  acutius  haec  quam  verius.  Neglexit  enim  vir  doctissimus, 
Lollium  non  esse  pauperem  comitem,  qui  in  angustiis  rei  fami- 
liaris  ita  haeret,  ut,  puerum  vel  ancillam  si  dono  acceperit  ideo 
aegerrime  id  ferat,  quod  eos  alere  aut  vestire  nequit.  Sed  Lol- 
lius  ipse  tanta  divitiarum  copia  utebatur  (cf.  Ribb.  Rh.  M.  p. 
G6),  ut  servi  vietimi  prò  nihilo  babere  posset  et  ad  amicitiam 
viri  potentis  se  cotulit,  ut  ad  summos  bonores  aditum  sibi  pate- 
faceret.  Quantum  igitur  differunt  iuter  se,  quae  Lollius  adipisci 
vult  et  quae  amicus  ei  offert  !  Honores  et  ancilla  !  Ergo  non 
debebat  Lehrsius  vertere  (pag.  CXCI)  „damit  er  niebt  mit  die- 
sem  fiir  ihn  kleinen  gesebenk  dicb  ein  fiir  allemal  abspeise" 
sed  :  damit  er  nicht  mit  diesem  (fiir  ihn  und  dicb)  geriugfùgigen 
geschenk  dich  ein  fiir  allemal  zufriedenstellen  zu  kònneu 
glaube.  —  Illi  munus  vile  est,  quod  opera  Lollium  si  in  parvo 
dono  acquiescit,  commendandi  supersedere  potest,  Lollio  quia 
non  assequitur  quod  cupit.  Verba  autem:  ,incommodus  angat4 
rectius  ad  ludibria  et  illusione*  referuntur,  quibus  Lollius  iuter 
epulas  aut  in  maiore  hominum  conventu  oppouetur  quam  ad 
minitantem  amicum,  quod  quidem  Lehrsius  praefert,  cum  dicit: 
„ich  werde  dir  dieses  màdehen  vvohl  nodi  schenken  !"  Quae 
cum  ita   sint.  nobis  probantur: 

ne  dominus  pulchri  pueri  caraeve  (se.  tibi)  puellae 
munere  te  parvo  beet  aut  incommodus  angat. 

Versus  denique  55 — 64  facere  non  potuit  Lehrsius  quin  suppo- 
siticios  haberet.  Quae  autem  est  eius  huinanitas  et  clernentia, 
potestatem  optionenique  nobis  facit  fpag.  CXCII),  ut  eligamus, 
utrum  assentiri  an  versus  retinere  malimus.  Itaque  quod  ad  ser- 
vandos  versus  inclinamus  et  omnia  recte  procedere  censemus, 
ignoscet  vir  venerandus.  Novum  enìm  initium  —  ac  ne  te  re- 
trahas —  quo  maxime  Lehrsius  perturbata,  tolerabile  videri  posset 
adhibita  interpunctione,  qua  Doederlinius  hic  et  ep.  XIX.  26  uti 
vult,  ut  coniungatur  ,àc'  cum  ,nugaris'  (v.  60)  et  verba:  ,ne  — 
absis'  parenthetice  dieta  sint: 

ac  —  ne  te  retrahas  et  inexcusabilis  absis  —  .... 
interdum  nugaris  rure  paterno 

nisi  vererer,  ne  linguae  Latinae  leges  et  usus  ab  bac  explica- 
tione  abhorrerent.  Nam  ubicunque,  quod  intellegam,  baec  (ac 
ne)  inveniuntur,  coniuncta  sunt  et  priorem  enuntiationem  indi- 
cane apodosis  autem  recta  oratione  sequitur,  ita  ut  nos  ellipsin 
inesse  patemus ,  cum  propensi  simus  adicere  :  ,dicam ,  scribam, 
narrabo,  commonefaciam'  vel  aliud  quid  eius  modi.  Exempla 
Horatiana  sunt  (cf.  Bentl.  ad  carm.  I.  18): 

carm.  I.  18.  7.  ep.  L  1.  13.  I.  19.  26  IL  1.  208. 

Hic  igitur,  quem  ante  oculos  habemus,  locus  vertendus  est  :  Und 
damit  du  dich  nicht  entziehst  und  unentschultbarer  weise  fehlst, 
so  will  idi  dir  ins  gedàchtniss  rnfen,  dass  du  ja  auch  bisweilen 
kurzweil  treibst!  Et  novum  initium  nonne  recte  se  habet  in 
novo  argumento?  Hortatus  enim  est  Horatius  Lollium,  ut  poten- 
tis  amici  studio  venandi  cederet,  quia  et  opus  esset  utile  etipse 
corporis  robore  tantum  polleret,  ut  aprum  viribus,  celeritate 
canem  superaret.  Atque  in  armis  virilibus  tractandis  Lollius 
unus  inter  omnes  aequales  eminuit.  Quare  pericula  et  labores. 
quae  venatori  suut  subeunda,  facile  ei  tolerabilia  erant.  Contra 
haec  Lollius  ita  fere  lo  qui  potuit:  Puer  omni  ludo  campestri 
me  dedi  corpusque  exercui,  ut  ad  militiae  labores  fereudos  vires 

nervosque  couiinnarein  ;  inde  rationem  ducere  non  potes,  qua  me 
eomrnoveas,  ut  nunc  venando  tempus  teram  otiumque  perdam. 
Utilitatis  autem,  quam  laudas,  fere  nihil  ad  me  veniet  ex  ea  re, 
quam  invitus  ago.  Horatium  igitur.  si  quid  facturus  erat,  nova 
aliqua  conquirere  oportebat.  In  promptu  erat ,  quod  Lollius 
interdum  rure  paterno  nugabatur.  Hoc  commonefecit  poeta  et 
quid  sibi  voluerit  patet.  Nam  si  Lollius,  ,modum  numerumque' 
egressus,  hoc  ludo  delectatus  est,  qui  aeque  ac  venatio  ad  nul- 
lam  aliam  rem  nisi  ad  voluptatem  spectat,  eo  procedere  pote- 
rai ut  odium  contra  venandum  conceptum  restingueret  et  ami- 
cum  venantem  comitaretur.  Et  quod  Horatius  pluribus  versibus 
in  hac  re  commoratus  est,  monstrare  videtur,  Lollium  in  hoc 
ipso  venandi  studio  reprehendendo  et  contemnendo  saepius  per- 
tinacem  et  asperum  animum  ostendisse.  Lehrsius  igitur  nimis 
rem  pressit,  si  in  versibus  55 — 64  nihil  amplius  inesse  statuit 
quam  LolHi  studium  atque  inclinationem  in  solum  hunc  milita- 
rem  ludum.  Oinnino  potius  ad  delectationem  pertinent,  quam 
ex  ludis  corporisque  exercitationibus,  quibus  venatio  quoque  est 
adnumeranda,  etiam  tunc  cepisse  Lollium  poeta  cognitum  ha 
buit. 

His  de  causis  a  viro  doctissimo  dissidemus  versusque  ser- 
vandos  censemus,  et,,  quoniam  totaLehrsii  de  epistula  XYIIIsen- 
tentia  pervestigata  nulla  in  re  cum  eo  consentimus ,  in  nostro, 
quod  supra  protulimus ,  iudicio  perstamus. 

IL 


la  tractanda  epistula  XVII  paulo  breviores  esse  possuinus, 
cum  ea,  quae  a  Ribbeckio  de  hac  epistula  sunt  disputata,  iam 
priore  capite  labefactaveriinus.  Ribbeckius  enim  cum  maximam 
epistulae  XVIII  partem  (v.  21 — 88)  in  hanc,  de  qua  mine  agi- 
mus,  transferendam  esse  persuasum  haberet,  ita  hos  versus  cum 
ea  colligavit,   ut 

ad  XVII.  1—37.  52—62.  43-51 

aunecterentur:    XVIII.   21—36,   41  —  66,   67,   72  —  75,    37.   38, 

68-71,  76—88. 

De  dispositione  versuum  XVIII,  67—71,  quam  suprarectam 
et  ad  sententiarum  ordinem  aptam  esse  intelleximus  nibil  nobis 
est  addendum  versusque  21 — 36  ex  epistula  XVIII  eiciendos 
esse  nos  quoque  comprobavimus.  At  confìrmare  conati  sumus 
versus  37—88,  modo  recte  disponantur,  in  epistula  XVIII  iustum 
habere  locum.  Reliquum  igitur  est,  ut  seutentias  vivorum  do- 
ctorum,  quo  ad  ad  epistulam  ipsani  pertinent,  contemplemur  at- 
que  investigemus,  num  versus  XVIII  21 — 36  epistulae  XVII  sint 
adscribendi. 

Scaevam,  ad  quem  baec  epistula  est  data,  quis  fuerit  igno- 
ramus  neque  scholiis  de  bac  re  docemur.  Si  Ribbeckium  sequi- 
mur,  fuit  poeta  tres  et  viginti  fere  annos  natus  (M.  Rh.  p.  72 
v.  35),  qui  Augusto  duce  Cantabrico  bello  prima  meruit  stipen- 
dia et  apud  Ferentinum  Hernicorum  praedium  a  patre  relictum 
babuit  (XVII.  8  XVIIT.  60). 

Sed,  ne  hariolemur,  tria  sunt,  quae  Ribbeckius  attulit,  ut 
nobis  Scaevam  et  eum,  in  quem  versus  XVIII.  21 — 88  quadrane 
unum  eundemque  esse  persuaderei  Ac  primum  quidem  ad  si- 
milem  allocutionem  animum  ad  vertere  nos  iubet,  qua  Seaeva  in 
exordio  et  versu  15  epistulae  XVII  et  Pseudo  -  Lollius ,  ut  ita 
dicam,  in  versibus  59.  67  ep.  XVIII  appellatur.  Eandem  enim 
ducere  urbanam  modestiam,  qua,  quamquam  rem,  de  qua  dis- 
seritur,  accuratius  perspectam  habemus,,  tamen  aliorum  intelle- 
gentiam  scientiamque  nostram  aequiperare  fingamus  vel  adeo 
altiori  menti  cedere  videamur.  Ribbeckius  igitur  non  dubitat, 
quin  qui  legerit: 

XVII.  1.  quamvis  Seaeva  satis  per  te  tibi  consulis  et  scis 
3.  disce,  docendus  adbuc  quae  censet  amiculus 
16.  doce  vel  iunior  audi 
et  XV11L  67.  protinus  ut  moneam  si  quid  monitoris  eges  tu. 
59    quamvis  nil  extta  numerum  fecisse  modumque 
curas 

ex  simili  vel  —  concedatur —  pari  amicum  adloquendi  ratione 
conlecturus  sit,  ad  eundem,  sive  sit  Lollius  sive  Seaeva,  haec 
esse  dieta.  At  ex  versu  XVIII.  59.  nihil  colligi  potest.  Cum 
enim  ex  initio  epistulae  XVIII  satis  appareat,  Lollium  morum 
quadam  morositate  et  paene  asperitate  fuisse,  veri  similliinum 
est,  eum  iocis  ludisque  aut  omnino  abstiuuisse  aut  rarissime  se 
dedisse,  quia  existimavit —  nisi  quid  me  fallit —  talia  dignitari 
et  gravitati  viri  Romani  repuguare.  Et  si  nihilo  secius  Actia- 
cam  pugnaiii  semel  vel  bis  (60  „interdum")  cum  fatre  rure  pa- 
terno egerat  atque  Horatius  hoc  commemorare  voluit,  ut  ad- 
ii ortatio  ni  bus  suis  ad  Lollii  aures  aditum  patefaceret ,  caute  lo- 
qui  debebat,  ne  veritatem  egredi  videretur.  Addidit  igitur  verba: 
,nil  extra  numerum  modumque  facere  curas',  rei  mentionem  ex- 
cusaturus ,  quam  commemorari  Lollius  fortasse  aegre  ferebat. 
Praeterea  de  Scaevae   animo    ac   natura  prorsus    nihil    a   poeta 


audimus,  et,  quoniam  propius  ad  veruni  accedit,  quod  proba- 
bile quam  quod  incertnm  est,  haec  verba  ad  mores  Lollii,  qui 
quales  fuerint  ex  ea  epistulae  parte ,  quaru  Ribbeckius  ipse  ad 
Lollium  scriptam  esse  fatetur,  coniectura  assequi  possumus,  re- 
ferri  non  solum  possunt,  veruni  etiam  debent.  In  altero  autem 
loco  (67  protinus —  tu)  aliquanto  plus  inesse  quam  urbanitatem 
iam  snpra  vidiinus.  Et,  si  tune  erravimus ,  cuni  causa  non  sit, 
quin  epistulam  II.  ad  eundem  Lollium  datam  esse  arbitremur, 
ad  quem  epistulam  XVIII  (in  eadem  sententia  est  Ribb.  praef. 
p.  83),  num  casu  accidit,  ut  Horatius  et  in  illa  et  in  hac  prae- 
cepta  satis  acerba  mitibus  obvolverit  verbis?  Nani  epistulae  II 
versus  5 

„cur  ita  crediderim,  ni  si   quid  te  d  et  in  et,    audi 
videtur  eadem  de  causa  interiectus  esse,  qua: 
XVIII,  67:  protinus  ut  moneam,  si  quid  monitoris  eges  tu. 

Per  se  autem  intellegitur,  alium  dicendi  colorem  ex  alia 
occasione  et  sententia  ortum  esse.  Quodsi  non  cogimur  existi- 
mare  Scaevam  unum  fuisse,  quem  Horatius  in  epistulis  placidius 
tractaret,  primum  argumentum,  quo  Ribbeckius  ad  confun- 
dendas  epistulas  XVII  et  XVIII  nititur,  non  veruni  esse  proba- 
vimus. 

Alterimi,  quod  Ribbeckius  ad  tuendam  suam  coniecturam 
nobis  proposuit,  repeti  tu  m   est   ex   eo ,    quod    scholia  epistulam 

XVII  ad  , Lollium  Scaevam ,  equitem  Romanum'  scriptam  esse 
testantur.  Inde  suspicatus  est,  in  eo  exemplari  Horatii  epistu- 
larum,    cui    sclioliastae    aduotationes    adscripserunt,    epistulam 

XVIII  nondum  a  XVII  secretam  fuisse.  Quod  num  recte  ratio- 
cinatus  sit,  mine  videamus.  Duobus  autem  locis  Ribbeckius  ad 
scholia,  quasi  auxilium  disputationis  ex  iis  petiturus  se  contu- 
lit:  primo  lioc  loco,  quem  contemplaturi  sumus;  tum  in  tractan  • 
da  epistulaXVI  ut,  quod  exeogitaverat,  confìrmaret:  versus  XVIH 
104 — 112  cum  fine  epistulae  XVI  esse  copulandos.  Mirari  pos- 
simus,  cimi  ipse  scholia  ,miserabilia'  esse  iudicaret  (Einl.  p.  97) 

quoti  levissimum  adiumentum  non  repudiavi!.  Videbatur  enini 
viro  doctissimo  sententia ,  qua  in  nostris  editionibus  epistula 
XVI  definitili*  ,mors  ultima  linea  rerum  est'.,  prò  poesis  genere, 
cui  epistulae  sunt  adnumeraudae,  grandior  et  acerbior  ;  et ,  Ho- 
ratio  in  prooemio  se  fundum  loquaciter  esse  descripturum  pro- 
fesso commonefactisque  versibus  104,  105  epistulae  XVIII  Di- 
gentia  rivo  ac  Mandela  pago ,  epistulae  XVI  multo  suaviorem 
fore  conclusionem  opinatus  est,  si  versus  XVIII  104 — 112  ad 
finem  huius  epistulae  adiungerentur.  Cuius  rei  vestigium  in 
scholiis  extare  ratus  afFert,  quae  in  illis  de  argumento  epistulae 
XVI  scripta  ad  nos  venerunt.  Et  explicat  Porphyrion,  cui  ma- 
ior —  ut  par  est —  tribuitur  auctoritas  ,  epistulae  summam  bis 
verbis  :  ,Scribit  ad  Quintium  de  aequanimitate  et  temperanza 
sua,  qua  se  parvo  esse  contentimi  demonstrat  arguens  alios  dis- 
simulatis  vitiis  magis  bonos  videri  velie  quam  fieri' ,  quae  apud 
Acronem,  qui  nominatur,  eodem  fere  modo  inveniuntur,  praeter- 
quam  quod  fundi  amoenitatem  ab  Horatio  collaudatam  esse  pau- 
cis  attingit:  .et  ex  obliquo  loquitur  de  aequanimitate  ac  tempe- 
ranza, quare et  quae  sequuntur.   ,Fortasse'  igitur,  dicit  Rib- 

beckius  (M.  Rli.  p.  74  not.  7)  in  hac  argumenti  adumbratione 
inesse,  quae  nobis  leviter  significent,  plura  ab  bis  interpretibus 
in  epistula  XVI  lecta  esse  quam  nos  legamus.  Et  bene  adiecit 
illud  fortasse.  Nam  cum  Horatius  praedium  suum  eximiis  laudi- 
bus  ita  efterret,  ut  Tarentum,  quam  urbeui  longe  amoenissimam 
habuit,  propius  adductum  esse  Quintio  asseveraret,  facillime 
fieri  potuit,  ut  interpretes  sibi  fingerent,  Horatium ,  contentum 
parvo  fundo,  ad  eam  pervenisse  animi  tranquillitatem,  ut  nihil 
ultra  appeteret.  Et  multum  ad  hanc  opinionem  amplectendam 
apud  eos  valuisse,  quod  in  memoria  baberent  ipsos  illos  ver- 
sus XVIII  104 — 112  unusquisque  concedet.  Nos  autem  iudicio 
abuteremur,  si  liane  ob  causam  bos  versus  ab  iis  in  epistula 
XVI  inventos  esse  suspicaremur.  Omninoque  satis  constat,  scho- 
liastas  Iloratianos  tam  exiguam  babere  fidem  et  tam  ieiunos 
tenuesque  esse,  si  quid  de  rerum  sententiarumque  ordine  vel  de 

argumentis  carininum  explicandis  proponant,  ut  vix  digni  sint, 
qui  audiantur. 

Sed  ad  epistulani  XVII  revertamur.  Forsitan  quispiam  di- 
xerit:  non  piane  caret  probabilitate  ,  quod  Ribbeckius  ex  epi- 
stulae  XVII  inscriptione  a  veteris  commentatoribus  tradita  col- 
legit,  epistulas  XVII  et  XVIII  olim  imam  fuisse.  At  primum 
apud  Porpbyrionem  et  Acronem  argumentum  epistulae  XVIII 
invenitur,  cum  nusquam  in  scboliis  repererim,  medio  in  Carmine 
declarari  quid  sibi  velint  reliqua,    quae  sequuntur.     Cum   igitur 

Porpbyrion  dicit  :  ,Alterum  praeceptum,  quo  monet' novam 

epistulam  inde  incepisse  testatur.     Et  Acron  orditur   interpreta- 

tionem  his  verbis  :  ,Praecipit  in  bac  epistula ut  pateat,  duas 

epistulas  eum  ante  oculos  babuisse.  Neque  maioris  est  ponde- 
ris,  quod  Ribbeckius  affert,  utrumque  commentatorem  exordium 
tantum  epistulae  XVIII  a  versu  1  usque  ad  20  explicatione  ex- 
pressisse,  cum,  si  exempla  opus  sunt,  in  epistula  II  ad  Lollium 
data  pariter  argumentum  priorum  tantum  versuum  usque  ad  16 
exponatur  et  epistula  I  ad  Maecenatem  apud  utrumque  senten- 
tiae  explicationem  omnino  non  babeat.  Aeque  res  se  habet  in 
epistula  XVII  sive  eam  cum  XVIII  coniunctam  sive  non  con- 
iunctam  fuisse  arbitramur.  Acron  enim  nihil  explanat  nisi  pro- 
oemium  (1 — 32):  ,an  sectandi  sint  potiores  et  laudat  Aristip- 
pum  Cyrenaicum,  qui  adfectaverit  cum  regibus  vivere';  et  Por- 
pbyrion dicit:  ,dum  ars  obsequendi  amicis  monstratur,  Horatius 
satirico  charactere  adserit ,  nibil  esse  severo  bomine  tristius  et 
molestius,  observantiam  potiorem  libero  bomini'  quod  partim 
ab  epistulae  argumento  vel  longius  abest. —  Deinde  ut  trans- 
eam  ad  ,Lollium  Scaevam  equitem  Romanum'  in  errorem  per- 
ductus  est  vir  doctissimus  ab  iis,  qui  scbolia  minus  accurate 
vulgarunt.  Ipsius  enim  Porphyrionis  adnotatio  nibil  de  Scaeva 
Lollio  prodit.  Sed  Hautbalius,  qui  correctiorem  et  emendatam 
nuper  scholiorum  Horatianorum  editionem  instituit,  ,cum  boc  — 
de  quo  agitur —  scholion  et  in  codicibus  corruptissimum  et  in 
editionibus  aequo  liberius  constitutum  legatili^ ,  ex    vetustissimo 

et   praestautissimo    codice    Monacensi    nihil   praebet    nisi   haec: 

,Àd  Scaevarn  scrìbitur,  in  qua  dum  ars '  eiectis  vel  uncis  in- 

cliisis  verbis:  ,Lollium  equitem  Romanum  haec  epistula'.  Suo 
igitur  iure  Duentzerus  (III.  463)  facile  perspici  contenderat  ,Lol- 
lium'  a  librario  aliquo  adscriptum  esse,  qui  ex  simili  epistula- 
rum  XVII  et  XVIII  argumeuto  sibi  persuaserit,  ad  unum  eun- 
demque  has  datas  esse  oportere.1)  Hoc  additamentum  paullatim 
in  omnes  fere  libros  irrepsit,  ut  cum  Acronis  scholia  compone- 
rentur,  iam  inveterasset.     Quare  hunc  silentio  praeterire  licet. 

Iam  ad  comparandas  epistulas  XVII  et  XVIII,  quod  ter- 
tium  est,  accedimus.  Neminem  fallit,  similia  in  his  epistulis 
tractari.  Quo  autein  differrent  ut  exponeremus  iam  supra  ope- 
raia dedimus.  Ac  Scaeva  est  homo  tenuis ,  qui  dubitat ,  an  li- 
bero esse  arbitrio  desinata  si  ad  divitem  se  applicaverit,  quo- 
niam  totum  ad  eius  voluntatem  se  convertere  debet.  Quo  pacto 
— obsequendum  enim  est  et  multa  alia  ferenda,  quae  libero  no- 
mine indigna  videri  possint  —  tenuem  maioribus  uti  deceat  ipse 
scit,  sed  quia  scit,  incertus  est,  an  vita  quamvis  modesta  at  libera 
tamen  praeferenda  sit  (6 — 10).  Horatius  igitur  id  agit,  utAristippi 
Cyrenaici  exemplo  ante  oculos  posito  hanc  dubitationem  amico 
eximat  eumque  impellat,  ut  ,siccus  accedat  ad  unctum4.  Hac  cum 
simplici  tum  vera  explicatione  etiam  propulsata  sunt,  quae 
Lehrsio  de  versu  2  suspicionem  excitarunt.  Sibi  enim  repugnare 
viro  doctissimo  visa  sunt  (com.  CLXXXVIII)  quae  versibus  1.  2 
et  15.  16  de  Scaevae  maioribus  utendi  peritia  dicuntur: 

1.  Quamvis  Scaeva  satis  per  te  tibi  consulis  et  scis 

quo  tenuem  pacto  deceat  maioribus  uti 
15.  16.  utrius  horum 

verba  probes  et  facta  doce,  vel  iunior  audi 

cur  sit  Aristippi  potior  sententia. 


1)  Nequc  in  angustiis  eraut  librarli,  quomodo  epistulas  inscribercnl.  Quid 
enim  dicam  de  epistula  I,  quam  optimus  codex  Parisinus  7975  ,ad  Juliuin 
Florum'  scriptam  exhibet,  quamquam  versu  3  nomen  3Iaccenatis  oocurrit  ? 


Nescio  quibus  liaec  sint  obsaepta  difticultatibus.  Nisi  Horatias 
epistulam  versu  16  terminare  voluit,  ipse  Seaevam  docere  de- 
buit.  Et  aliud  est  scire  quo  modo  cum  maioribus  consuetudo 
et  amicitia  sit  habenda  (v.  2)  atque  baesitare,  num  comitispar- 
tes  prò  ingenii  indole  sint  suscipiendae  (15).  Seaevam  autem 
de  bac  re  dubitare,  ex  totius  epistulae  senteutia  satis  apparet. 
Quo  fìt,  ut  nihil  de  ipso  ,maiorum'  convictu  et  consuetudine 
praecipiatur  :  nam  quid  de  versibus  43 — 62  statuendum  sit,  mox 
videbimus.  Sed  tota  epistula  effìcere  vult  poeta,  ut  Scaeva,  qui 
metu  captus,  ne  totus  ex  nutu  divitis  amici  penderet,  rem  in 
deterius  trahere  solebat,  hoc  metu  liberetur.  Itaque  Aristippus 
ad  imitandum  proponitur,  cuius  vestigia  si  Seaeva  persequetur, 
nunquam  ,habebitur  sed  kabebit'  et  si  hac  ratione  commoda  et 
molestias  metietur,  iam  libero  homine  non  indignum  putabit, 
gratiam  divitum  sequi.  Cur  igitur  Lehrsius  dubitaverit,  num 
versus  2  et  15  sibi  respondeant,  non  video,  neque  mendum  ver- 
sus 2  (tandem)  quod  Horkelius  (pag.  129)  ingeniose  correxit 
(tenuem),  tantum  est,  ut  totum  versum  damnemus. 

Yerum  piane  alia,  atque  Scaevae  est  Lollii  condicio.  Num 
adolescente  nobili  dignum  sit,  ,marmoreum  venerandi  limen 
amici'  intrare,  non  in  discrimen  vocatur.  Usitatum  enim  erat. 
Quamobrem  Horatius  Lollium  uon  monitum  vult,  ut  animo  vol- 
vat,  num  gratia  potentis  alicuius  viri  sibi  quaerenda  sit,  sed 
utilia  aliquot  praecepta  ei  tradit,  quae  ad  initam  vivendi  viam 
muniendam  pertinent.  Et  elucet  ex  epistula  XVII  necessitudo, 
quae  inter  comitem  et  regem,  inter  pauperem  et  divitem  inter- 
cediti coutra  in  XVIII  (eiectis  versibus  21 — 36)  amicus  (2.  4) 
Lollius  amico  potenti  (44.  86),  venerando  (73),  fautori  (66)  stu- 
diuru  officiumque  navat.  Quae  cum  ita  sint,  facile  concedetur, 
paene  plura  in  utraque  epistula  inesse,  quae  diversa  quam  quae 
similia  sint:  certe  diversissima  sunt,  quae  Horatius  bac  et  iila 
sectatus  est.  Quare  eo  non  perturbamur,  quod  Praedikowius 
tota  re  errans  in  editione  Horatii  anno  MDCCCVI  vulgata  (teste 
Diinzero  III.  463  not.)  epistulam  XVII  et  XVIII  in  unam  coactam 

et  ad  Scaevam  Lollium  datam  proposuit,  neque  quorì  Gesnerus 
„non  improbabile  esse  contendit,  vel  piane  XVIII  eoniiingendara 
et  continuandam  buie  nostrae  vel  certe,  cum  ad  banc  nostrani 
respondisset  Lollius  Scaeva,  se  parasitari  et  scurrari  non  posse, 
illi  repositam  esse  epistulam  XVIII".  Demonstrasse  igitur  nobis 
videmur,  neque  ex  pari  amicos  adloquendi  ratione  neque  ex  epi- 
stulae  XVII  inscriptione,  quaru  sebolia  tradunt,  neque  ex  argu- 
nientorum  similitudine  effici,  maiorem  epistulae  XVIII  partem 
transponenclam  esse  in  epistulam  XVII. 

Hac  quaestione  absoluta,  in  eo  est,  ut  ad  epistulam  XVII 
contemplandam  adeamus.  Primum  disquirendum  est,  quid  inepti 
insit  in  versibus  33  et  qui  sequuntur: 

res  gerere  et  captos  ostendere  civibus  hostes., 
attingit  solium  Io  vis  et  coelestia  temptat. 

35.  principibus.  placuisse  viris  non  ultima  laus  est. 
Non  cuivis  homini  contingit  adire  Corintbum 
sedit,  qui  timuit,  ne  non  succederete  esto. 
quid?  qui  pervenit,  fecitne  viriliter?  atqui 
hic  est  aut  nusquam  quod  quaerimus.   bic  onus  borret, 

40.  ut  parvis  animis  et  parvo  corpore  maius  ; 

hic  subit  et  perfert.  aut  virtus  nomen  inane  est, 
aut  decus  et  pretium  recte  petit  experiens  vir. 
coram  rege  sua  de  paupertate  tacentes 
plus  poscente  ferent.  distat  sumasne  pudenter 

45.  an  rapias.  atqui  rerum  caput  hoc  erat,  hic  fons. 

Et  ad  priores  tres  versus  33—35  improbandos  iam  incon- 
nexus  sententiarum  ordo  Lehrsium  commovit  (comm.  p.  CLXXXVI1I 
v.  23).  Sed  hoc  per  se  tantum  non  valet,  ut  assentiamur.  Nam 
Horatium  saepius  in  sententiarum  modum  cogitationes  conformare, 
multa  afferre  possimus,  si  opus  sit,  exempla.  Nunc  satis  habeo 
ad  rem  illustrandam  unum  proponere  ex  epistula  II  repetittim, 
in   quo  Lebrsius  non  offenditi 

54.  sincerum  est  nisi  vas,  quodcunque  infundis    acescit. 
Speme  voluptates:  nocet  empta  dolore  voluptas. 
semper  avarus  eget:  certuni  votu  pete  finem. 
invidus  alterius  macrescit  rebus  opimis  ; 

At  versus  ipsi  cum  epistulae  argumento  non  congruunt. 
Lehrsius  enim  v.  36  (non  cuivis .  .  .  Corinthum)  ad  Aristippurn 
spectare  ex  fabula  illa  —  ut  opinor  —  de  Aristippo  et  Laide, 
quam  Diogenes  Laértius  (IL  75  ed.  Huebn.)  memoriae  tradidit, 
collegit  et  propterea  suspicatus  est,  non  quadare  in  hanc  versus 
36  interpretationem,  quae  antea  leguntur:   res  gerere  et  eaptos 

laus  est.     Concedo  hoc  modo  sententiam  explanari  posse, 

tamen  dubito  num  versus  utique  sint  reiciendi.  Nani  summani 
sibi  laudem  comparavit  Aristippus,  quia  regibus  familiariter  ute- 
batur  et  ita  se  gerebat,  ut  semper  animi  dignitatem  libertatem- 
que  conservaret  et  tueretur.  Eum  igitur  imitari  quamvis  difficile 
(non  cuivis ....  Corinthum)  tamen  viro  dignissimum  est  (princi- 
pibus  ....  ultima  laus  est).  Cum  hoc  autem  versu  35  artissime 
cohaerent,  qui  antecedunt,  quippe  qui  exponant,  quinam  sint  illi 
principes  viri.  Sed  cum  inter  viros  doctos  non  constet  (cf.  Diin- 
tzer  III,  478)  qua  de  causa  , navigare  Corinthum'  in  proverbii 
consuetudinem  venerit,  non  cogimur,  Lehrsii  explicationem  unam 
veram  habere  et  amplecti,  et  multo  praestantius  videtur  (quod 
etiam  Ribbeckio  probatur  M.  Rh.  p.  700  11)  versibus  33—35, 
qui  nihil  in  se  habent,  quod  reprehendi  possit,  servatis,  v.  36 
ad  reges  vel  imperatores,  qui  magnas  res  gerunt  et  immortalem 
adipiscuntur  gloriam,  revocare  et  inde  causam  quaerere,  cur 
principibus  placuisse  non  ultima  laus  sit.  Laus  enim  gloriaque 
imperatoria  homines  ad  fastigium  quasi  vitae  promovete  ad  quod, 
cum  non  cuivis  contingat,  ut  ad  hoc  ipsum  perveniat,  proxime 
ascendit,  qui  cum  illis  excellentibus  praeclarisque  viris  consuetu- 
dine et  amicitia  est  coniunctus,  quoniam  in  societatem  quasi 
illorum  immortalitatis  veniet. 

Quomodo  autem  versus  proximi   (37  —  42)    huic   sententiae 

Donveniant,  difficile  est  ad  perspiciendum.  Quid  quidem  sibi 
velini,  quisque  primo  quasi  aspectu  cognoscit.  Fusius  enim  et 
uberius  explicant,  quae  versu  36  (non  cuivis  —  Corinthum)  sunt 
dieta  et  multo  gravius  sunt  dieta.  Sed  aeque  perspicuum  est, 
ab  epistulae  argumento  haec  abhorrere.  Ac  primum  merito 
Ribbeckius  vituperavi^  quod  poeta  virtutem  in  assiduitate  et 
sedulitate  ponit  (M.  Rh.  p.  71).  Adde  virtutem  laudari ,  quia 
praemiorum  ferendorum  spem  ostendat  (decus  et  pretium).  Ne- 
que  in  viriliter  faciendo  positum  est,  quod  quaeritur  (39)  sed  in 
«o,  nuni  amicitia  cum  principibus  viris  sit  contrahenda  (17). 
Haec  tam  plana  et  ad  persuadendum  idonea  sunt,  ut  nesciam, 
quae  contra  dici  possint.  Itaque  Lehrsio  (comm.  pag.  CLXXXVIII 
v.  4)  adstipulor  alium  quem  hos  versus  composuisse,  qui  aegre 
tulit,  quod  Horatius  Scaevam  a  virtute,  quae  in  rebus  gerendis 
cernitur  (33),  avocare  eumque  impellere  studuit,  ut  ad  divites 
principesque  se  applicaret.  Is  cum  Aristippi  mores  faciliores 
contemneret,  virtutem  (i.  e.»  viriliter  facere)  primo  loco  collocan- 
dam  esse  nervosius  opponere  voluit.  Versum  auten  37  servare 
possumus,  si  ad  Lehrsii  coniecturam  ,isto'  prò  ,esto'  interpun- 
ctioneni,  quam  Ribbeckius  commendat  (M.  Rh.  p.  76  Nachtrag), 
transferimus.     Scribamus  igitur: 

Sedit,  qui  timuit,   ne  non  succederet  isto? 

Sententia  enim  non  mala  est:  Cui  tanta  ingenii  vis  non  est,  ut 
summum  imperatoris  gloriam  se  consecuturum  esse  sperare 
queat,  num  is  eam  ob  causam  compressis  quod  aiunt  manibus 
sedebit?  num  Ferentiuum  se  conferet?  Imo  nihil  antiquius  ducet, 
quam  ut  ad  liane  laudem  quam  proxime  adeat.  Itaque  cumipse 
lauream  deportare  non  possit,  gloriae  ac  spendoris  illustrium 
virorum,  quantum  fieri  poterit,  auram  aliquam  sibi  quoque  afflari 
studebit.  — 

Huc  usque  Lehrsius  et  Ribbeckius  eandem  persecuti  sunt 
viam.  Iam  autem  diversas  ineunt  rationes.  Et  Lehrsius  quidem 
indignatur,  quod  inde  a  versu  43  usque  ad  fìnem  poèta  in  sen- 


tinam  meretricum  et  nebulonuin  nos  detrusit,  id  genus  houiinum, 
qui  fictis  daninis  a  divite  rege  pecimiam  extorqueant.  Tantum 
enim  distant,  quae  his  versibus  describuntur  ab  elegantissimo 
philosopho,  in  quo  specimen  decoris  dignitatis,  prudentiae  dex- 
teritatis  inesse  quis  est  quin  sciat,  ut  duae  epistulae  partes 
(1 — 43.  44 — 63)  baud  quaquam  coniungi  possint.  Neqne  adScae- 
vam  baec  ullo  modo  spectant.  An  Horatius  amicum,  quem 
quanti  aestimet,  ex  versibus  1  —  5  et  16  satis  superque  liquet, 
colere  putandus  est,  si  eum  cum  sordidis  furibus  puellisque  ob- 
scoenis  consociat?  cum  rerum  caput  et  fontem  rapere  esse  ei 
praecipit  (v.  45)  ?  Et  incredibile  dictu  est,  quomodo  Bibbeckius 
haec  refutaverit.  Neque  veteres  Romani, —  ait  vir  doctissimus 
M.  Rh.  p.  70  v.  22  —  neque  Itali  quales  nunc  sunt,  neque  tam 
serveri  erant  neque  sunt  in  iudicando ,  quem  ad  finem  decorum 
et  honestum  quaestus  commodique  causa  neglegere  liceat.  Scae- 
va'e  porro  mores  et  quid  de  bac  re  senserit,  adeo  non  cognita 
babemus,  ut  opinari  nequeamus,  eum  Horatii  adhortationibus 
esse  laesum.  Denique  epistula  Bioneo  sermone  scripta  propius 
ad  satiram  (M.  Rb.  p.  430.  v.  43)  accedit,  quare  nimis  anxie 
sententias  premeremus,  si  in  Scaevam  unum  omnia  convenire 
putaremus,  quae  dieta  sunt.  Ad  quae  iure  exclamavit  Lebrsius  : 
ttoXXcc  toc  hsivà.  Nam  quod  ad  epistulae  sonum  stilumque  at- 
tinet  —  hoc  specto,  cetera,  quippe  quae  futilia  et  commenticia 
sint,  omitto —  ut  etiam  huc  referantur,  quae  supra  (pag.  12.) 
disputavimus,  quaero,  et  epistulae  adQuintium  (XVI)  et  ad  Lol- 
lium  (IL)  nos  perdocent,  quam  caute  Horatius  egerit,  si  cum 
amicis  communicare  voluit,  quid  de  vitiis  ac  perversitate  bomi- 
num  sibi  videretur.  Poetam  autem  babuisse,  cur  adversus  Scae- 
vam banc  prudentiam  non  adhiberet,  eo  minus  conicere  nos  de- 
cet,  quo  maiore  urbanitate  in  exordio  epistulae  eum  tractavit. 
Neque  effìciunt  quae  mandantur,  quonampacto  deceat  maioribus 
uti,  sed  quo  non  liceat.  Ac  iam  antea  quam  Lebrsius  funditus 
ea  everteret  in  praeceptis  neque  apte  electis  neque  eleganter 
propositis  multi  et   docti  viri  offenderunt  (Jacóbs  p.  76.  Diintzer 


—        49        — 

III.  469.  Doederlein  141).  Inter  oinnes  autem  et  accuratissimis 
et  ad  probanduni  fìrmissimis  argumentis  Henricus  Keckius  (ep. 
p.  28.  29)  banc  alteram  nostrae  epistulae  partem  damnandain 
esse  demonstravit.  Et  talia  suut,  quae  proposuit,  ut  ea  ex  ani- 
mi sententia  comprobem.  Primum  partes  epistulae  inter  se  non 
cohaerent,  quoniarn  absoluta  quaestione,  utrum  praestet  regibus 
uti  an  non  uti,  taleni  fere  transitimi,  quo  ad  praecepta  ipsa 
poeta  nos  perducat,  desideramus  :  ,Nunc  age  qua  possis  uti  ma- 
ioribus  audi'=  Tum  Ho  rati  us  neque  iocose  dixisse  consendus  est, 
quae  de  boniinurn  sordicloruni  callidis  artibus  fraudibusque  dis- 
seruit,  neque  in  eo  posuisse  virtutem .  ut  quis  calleret  cornmoda 
et  dona  a  principibus  viris  ferre.  Postremo  epistulae  conelusio 
Cquaere  peregrinum' !)  tantum  abest,  ut  ad  propositum  nos  re- 
dire patiatur,  ut  animos  quasi  suspensos  teneat.  Et  bis  causis 
Keckius  aclductus  est,  ut  epistulam  XVII  ad  Scaevam  datam 
versu  42  terminatam  fuisse,  reliquos  autem  versus  ex  Horatiana 
satira,  quae  periit,  restare  existiinaret.  Atque  banc  sententiam 
ut  Scaevae  Horatiique  amicitia  dignissimam  amplector.  Hoc 
unum  aliter  constituendum  esse  vidimus ,  quod  versus  37 — 42 
quoque  Horatio  sunt  abiudicandi.  Lehrsio  (com.  pag.  CLXXXVIII 
v.  7)  autem  et  Ribbeckio  (M.  Rh.  p.  71  v.  17)  etiam  suspectus 
est  versus  45: 

43.         corani  rege   sua  de  paupertate  tacentes 

plus  poscente  ferent:   distat  su  mas  ne  pudenter 
an  rapias,  atqui  rerum  caput  hoc  erat,  hic  fons. 

cum  non  apertum  sit,  quid  poeta  ut  fontem  et  caput  rerum 
laudet.  Ambiguum  enim  est,  utrum  dona  ferre,  an  id  quo  rapere 
et  pudenter  sumere  inter  se  differunt,  an  rapere  ipsum  caput 
rerum  babendum  sit.  Interpretes  quidem  iam  dudum  consueve- 
runt,  dona  ferre  fontem  rerum  sibi  fìngere.  Sed  obstat  gram- 
matica verborum  constructio ,  quae  vetat ,  nos  verbum  .hoc-  ad 
id,  quodlongius  est  remotum,  revocare.  Rapere  autem  quomiuus 
fontem  rerum  esse  arbi tremili* ,  totius  loci  sententia  impedìt.  Nam 

ìd  ipsum  cavere  iubet  poeta  comiteni.  Relinquitur  igitur.  ut 
differentiarn  ipsam,  quae  inter  rapiendum  et  pudenter  sumenduiii 
intercediti  fontem  esse  existimemus.  At  quamquam  concedo, 
eam  esse ,  in  qua  tota  quaestio  versetur  (caput) ,  tamen  qui 
fons,  unde  pecunia  hauriatur,  appellali  possit  non  video,  nisi 
forte  molesta  signifìcationum  iteratio  te  delectat ,  ut  fonti  ean- 
dam  vim  subiectam  velis  ac  capiti  (cf.  Cic.  de  iìnibus  5.  6.  17). 
Accedit  quod  genetivus  pluralis  (rerum),  quem  vocant,  insolen- 
tius  singularis,  qui  requiritur  (rei),  locum  obtinet.  A  vero  igitur 
non  discedemus,  si  Horatium  aliud  quid —  quod  ut  inveniant 
doctiores  operam  dent —  scripsisse  et  adversarium  illum,  ad  quem 
Lehrsius  versus  38 — 42  referendos  esse  ostendit,  manum  poetae 
corrupisse  opinabimur. 

Proximum  est,  ut  loquamur  de  versibus  52  et  qui  sequun- 
tur,  in  quibus  Lehrsius  poetam  in  logica  sententi arum  continua- 
tione  peccasse  contendit.  Locus  est  hic: 

Brundisium  comes  aut  Surrentum  ductus  amoenum 
qui  queritur  salebras  et  acerbum  frigus  et  imbres, 
aut  cistam  effractam  et  subducta  viatica  plorat, 
nota  refert  meretricis  acumina,    saepe  catellam, 
saepe  periscelidem  raptam  sibi  flentis,  uti  mox 
nulla  fìdes  damnis  verisque  doloribus  adsit. 

Meretricis  enim  acumina  eo  spectant,  ut  ab  amico  fictis  damnis 
doloribusque  dona  ferat.  Quare  si  comes  salebras  queri  dicitur, 
similitudó  ex  concubinae  mori  bus  ducta  prava  fìt  et  claudicat, 
itim  de  itinere  ipso  lamentatio  non  ut  cistae  effractae  vel  alius 
damni  simulatio  in  illam  cadat.  At  hoc  in  eodem  genere  esse 
videtur,  in  quo  reponi  oportebat.  quod  vir  doctissimus  de  versi- 
bus  21  et  23  epistulae  XVIII  olim  dubitaverat  (cf.  suprapag.  33), 
nisi  de  sententia  sua  destitisset.  Nam  tanta  sine  dubio  poetae 
tribuenda  est  libertas,  ut  unam  enuntiati  partem  exemplo  vel 
simili  illustret,  quod  in  alteram  aut  minus  aut  non  quadrat,  ut, 
etiam    Ribbeckii    explicatione    (M.   Rh.    pag.    70    not.    3    com. 

p.  161)  non  opus  sit.  Adde,  quod  particula  ,aut'  tota  enuntia- 
tio  in  duas  dividitur  partes,  ut  vel  facilius  querelae  de  itine- 
ris  molestiis  neglegi  possint.  Quamobrem  versimi  53  servamus. 
Iam  restat,  ut  pauca  de  versibus  XVII  43  —  62  ( — nani 
38 — 42  subditicios  esse  cognovimus— )  et  XVIII  21  —  36  adda- 
mus.     Quod  Ribbeckius  temptavit  XVIIL   21  —  36  in   epistulam 

XVII  transponere,  res  ipsa,  quo  nunc  est  statu,  prohibet.  Quin 
etiam,  si  codices  eos  in  hac  epistula  legendos  praeberent ,  idem, 
quod  feciinus,  de  iis  faceremus  iudicium.  Idem  enim  in  iis 
agnoscitur  animus  humilis  iidemque  mores  depravati,  quos  tam  a 
Lollio  quam  a  Scaeva,  quippe  qui  Horatio  fuerint  amici  et  fa- 
miliares,  alienissimos  esse  putemus.  Sed  quid  bis  versibus  fiat 
paene  desperamus.  Nam  in  Horatii  cavminibus  ,  quae  ad  banc 
aetatem  venerunt,  aptum  locum,  cui  inserantur,  quaerere  diffi- 
cillimum  est.  Ego  quidem  non  dubito,  quin  ex  eadem  satira  a 
poeta  non  perfecta  in  eas,  quas   tractavimus    epistulas  XVII   et 

XVIII  translati  sint  (vid.  supra  pag.  7).  Sententiae  enim  non  so- 
limi sibi  respondent,  sed  etiam  verba  : 

XVIII.  30  arta  decet  sanimi  e  o  m  i  t  e  m 

cum  XVII.  52:  Brundisium  comes 

XVIIL  24:  quem  paupertatis  pudor  et  fuga 

cum  XVII.  43 : . . .  sua  de  paupertate  tacentes 

ibidem  :  d  i  te  m  amicum  cum  :  r  e  g  e 

XVIIL  34  dormiet  in  lucem,  scorto  postponet  bonestum 

cum  XVII,  55  :  nota  refert  meretricis   acumina. 

Praeterea,  qui  cavere  iubetur,  ne  luxurie  et  sumptuosis  libidini- 
bus  aut  inexplebili  argenti  siti  (XVIII,  21—23)  amicum  in  se 
incitet,  eundem  adbortari  potest  poeta,  ne  impudenter  pecuniam 
postulet,    sed   pudenter  sumat  (XVII.  43—45.). 

Et  quoniam  totam  de  epistula  XVII  ortam  controversiam 
disceptare  studuimus,  germauam  epistulam  ad  Scaevam  a  versu 
1  usque  ad  36.  37: 

non  cuivis  nomini  contingit  adire  Corinthum  : 
sedit,  qui  timuit,  ne  non  succederet  isto? 

pertinere  et  his  versibus  optime  fìniri  persuasimi  nobis  est.  Nam 
hac  quaestione  (sedit...  isto?)  Scaeva  magis  compellitur,  ut 
amicitiae  divitis  vel  principis  viri  se  dedat —  quod  Horatius 
consequi  voluit—  quam  multis  praeceptis,  quibus  quoniam  ipse 
satis  scit: 

quo    tenuem    pacto    deceat    maioribus     uti 
fàcile  carere   potest. 

III. 


Enarratis  et  perpensis,  quae  a  viris  doctis  in  epistula  XVIII 
et  XVII  sunt  notata,  iam  ad  finem  qnaestionis  nostrae  appropin- 
quamus.  Atque  epistula  XVI  ad  Quintium  data  omnibus  sem- 
per  temporibus  ab  amatoribus  Horatii  et  propter  sententiarum 
gravitateni  et  ob  suavem  ac  venustam  praedii  sui  deseriptionem 
summis  laudibus  efferebatur  et  nunc  effertur  (ef.  Kolster  Philo- 
logus  X.  p.  543).  Tamen  etiam  fuere,  qui  male  nexas  esse  sen- 
tentias  poeta  e  crimini  verterent  :  primum  enim  non  statim  li- 
quere,  quomodo  inter  se  cohaererent  v.  16  et  17 ,  24  et  25, 
deinde  abrupte  v.  40  quaeri  :  vir  bonus  est  quis  ?  post  intellegi 
non  posse,  cur  v.  63  avaritiae  mentio  fieret,  tum  negligentius 
addita  esse,  quae  de  servando  captivo  praeciperentur,  ad  extre- 
mum  laxius  distare  inter  se  versus  72  et  73.  In  hoc  igitur 
tanto  campo  interpretum  subtilitas  et  sollertia  libere  vagari  pot- 
est  !  Nostrae  autem  disputationi,  utpote  quae  vestìgiis  Ribbeckii 
et  Lehrsii  insistere  debeat,  magna  hac  libertate  uti  non  licet, 
sed  exiguis  est  cireumdata  tìnibus. 

Ac  primum  examinemus ,  quibus  de  causis  Ribbeckius  in 
versibus  19  seq: 

sed  vereor,  ne  cui  de  te  plus  quam  tibi  credas , 

20  neve  putes  alium  sapiente  bonoque  beatum, 

neu,  si  te  populus  sanum  recteque  valentem 
dictitet,  occultam  febrem  sub  tempus  edendi 

dissimules,  donec  mauibus  tremor  incidat  unctis. 
Stultorum  incurata  pudor  malus  ulcera  celat. 

extremum  versum  24  eiecerit.  Audiamus  quae  dicit  :  Auszu- 
scheiden  ist  die  aus  dem  gedankeugang  fallende  und  den  ton 
stòrende  sentenz  (  !  )  (M.  Rh.  p.  75).  Vix  niihi  temperare  pos- 
simi, quin  reprehendam,  quod  Ribbeckius  tara  vilibus  et  inanibus 
argunientis,  in  quibus  plus  dignitatis  quam  fidei  inest,  quem- 
quani  ad  suam  sententiam  se  traducturum  esse  sperat.  Senten- 
tiarum  ergo  ordii] em  interrumpit  vers.  24!  „Tu,  aitHoratius,  bea- 
tam  tibi  comparabis  vitam,  si  —  quod  iamdiu  de  te  omnes  prae- 
dicant —  sapiens  et  bonus  es.  Sed  vereor,  ne  levi  populi  voci 
plus  tribuas  quam  par  est,  neve  similiter  facias ,  ut  si  aegroti, 
quos  populus  sanos  esse  dictitat,  sani  videri  velint  occultam- 
que  febrem  dissimulent,  donec  morbus  ante  omnium  oculos  eos 
opprimati  0  egregiam  prudentiam  ,  o  pulchrum  pudor  em ,  qui 
incurata  celet  ulcera!  Sed  nonne  tu,  Quinti,  in  idem  vitium  in- 
curris,  qui  quidem  Augusti  laudes  depreceris ,  at  pateris  tamen 
bonus  ac  sapiens  vocari?  Quae  si  recte  sunt  intellecta,  et  sunt 
sane  ut  opinor,  tantum  abest,  ut  animi  eorum,  qui  versum  24 
legunt  a  proposito  declinent  et  deflectant,  utleniter  ad  ea,  quae 
sequuntur,  traducantur. 

Nam  poeta  et  de  aegrotis,  qui  integra  et  firma  valetudine  uti 
videntur  et  de  Quintio  ipso,  qui  alium  sapiente  bonoque  beatum 
esse  putat,  idem  facere  iudicium  censendus  est.  Quid  ?  quod 
versu  24  secluso  adeo  non,  quae  sunt  hiulca,  colligantur,  ut  la- 
cuna, quam  interpretes  inter  v.  24  et  25  esse  statuunt,  etiam 
•maior  fìat.  Cum  enim  id  quod  et  Quintium  et  aegrotum ,  ut 
vitia  celent,  commovet  ex  eodem  fonte  manare  necesse  sit  — 
alioquin  poeta  versibus  21  —  23  eos  non  compararet —  aliam 
sibi  quisque  liane  originem  dissimulandi  inveniet  et  exeogitabit, 
ut  dissensio  interpretum  augeatur.  Cur  igitur  artificiose  tollamus, 
quod  in  libris  extat,  cum  aut  idem,  quod  modo  exclusimus, 
aut  certe  simile  quid  cogitando  addere  cogamur?     Et  mea  qui- 


eleni  seutentia  malus  pudor  a  Consilio  Horatii  non  est  alienus,  cum 
is,  qui  pudore  falso  a  veruni  dicendo  arcetur,  non  homo  nequam 
aut  nefarius  sit,  sed  animi  tantum  infìrmitatem  quandam  prodat, 
quod  ad  Quiutii  mores  valde  est  accomodatum.  Et  quare  sen- 
tentiam  versus  24  sonum  carminisque  colorem  perturbare  dicat 
Ribbeckius,  vix  dispicere  possum,  et  veniam  peto,  si  obscuri- 
tate  verborum  in  errorem  inductus  falsum  quid  ei  assignem. 
Pungitne  eum  ac  mordet  vox  horridior  (ulcera) ,  qua  est  usus 
Horatius?  At  apta  est  ad  rem!  Quid  enim  taedii  plenius  est, 
quam  aegrotus,  qui  inter  epuias  morbo  ita  afficitur,  ut  manus 
unctae  frigore  ac  tremore  iactentur,  praesertim  cum  ex  morbi 
natura  (febri  v  22)  appareat.  eum  band  ignorasse,  se  aegrotare 
cum  ad  coenam  invitaretur?  Inaurata  igitur  ulcera  indignatione 
quadani  exardescens  Horatius  dixit. 

At  non  est  pudor —  et  iam  cognosces,  verum  evadere, 
quod  modo  praecinui —  qui  aut  corpore  aut  animo  aegrotantem 
ulcera  sanare  et  profiteri  prohibet,  sed  cupiditas  et  libido  (Ribb 
M.  Rh.  1.  L).  Licet  sint,  qui  caeca  cupidine  capti  ita  sint  ventri 
dediti,  ut  mòrbo  dissimulato  conviviis  delectentur,  tamen  haec 
in  Horatii  locum  minime  quadrant.  Sed  ex  versu  21  : 

....   si    te    populus    sanum    recteque   valentem 
dictitet, 

manifestimi  est,  ipsum  malum  pudorem  aegrotos  impedire,  quo- 
minus  morbo  se  implicitos  esse  coniìteantur.  Nam  quandocun- 
que  in  publicum  prodeunt,  omnium  qui  obviam  fìunt,  firmae  va- 
letudinis  gratulationem  audiunt  et  blandis  verbis  ita  obeaecan- 
t  ii r,  ut,  veriti  ne  de  bona  fama  quid  detrahatur,  pudor  iis  obstet, 
quominus  veruni  fateautur.  Cupivlinem  quampiam  in  bis  reperire 
nequeo.  Et  idem  cadit  in  virimi ,  qui  bonus  ac  sapiens  a  pò- 
pulo  vocatur : 

18          iactamus  iam  prideni  omnis  te  Roma  beatum 
ne  cui  de  te  plus  quam  Ubi  credas 

30  eum  pater is  sapiens  einendatusque  vocali. 

Nescio  qua  cupiditate  captus  sit  Quintius,  —  nam  ad  lmnc 
haec  spectant  —  qui  suronia  virtutis  et  sapientiae  laude  iam 
fruitur!  (18)  Patitur  autem  sapiens  emendatusque  vocari  et  cur 
patitur?  aut  quia  semet  ipse  non  satis  novit  aut  quia  errorem, 
quo  amici  de  ipsius  virtutibus  et  vitiis  imbuti  sunt,  tollere  eum 
pudet.     Eodemque  modo  explicari  potest,  quod  legitur  : 

v.  61         da  mihi  fallere,  da  iusto  sanctoque  viderì, 
noctem  peccatis  et  fraudibus  obice  nubem. 

Auctoritatem  et  fidem  enim ,  quibus  ,vir  bonus  omne  forum 
quem  spectat  et  omne  tribunal'  floret  (41  —  43),  tanti  aestimat, 
ut  vix  labra  movens  Lavernam  oret,  ut  peccatis  nubem  obiciat. 
Et  quae  alia  causa  esse  potest ,  cur  iustus  sanctusque  video 
optet,  nisi  pudor?  Dices,  quo  facilius  fraudes  et  peccata  com- 
mittat.  At  in  sana  ac  salva  republica  nemini  licet  leges  aperte 
violare,  quin  poenam  legitimam  luat,  quantumvis  apud  populum 
gratia  et  auctoritate  valeat.  Quae  igitur  adhuc ,  legibus  frati- 
dem  faciens,  in  se  admittere  potuit,  etiam  admittere  posset,  si 
nomen  viri  boni  non  baberet.  Itaque  potius  vitia  et  peccata 
celare  studet,  ne,  si  prorsus  alius  cognoscitur,  atque  adbuc  vide- 
batur,  per  totam  reliquam  vitam  erubescat,  quotiens  in  conspe- 
ctum  populi  veniet.  —  Et  bis  rationibus  commoti  versum  24 
servandum  esse  duciruus, 

Pergamus  ad  reliqua*  Eidem  interpolatori  tribuendos  esse 
versus  55.  56  censet  Ribbeckius  et  viro  acutissimo,  Guyetum 
dico,  teste  utitur.  Ac  rationes,  quas  proponit  e  re  ipsa  de- 
promtae  sunt.  Primum  quidem  quod  affert,  versum  56  in  libris 
MSS.  ita  variari,  ut  haud  immerito  in  dubium  vocetur,  nullius 
est  momenti,  cubi  Bentleius  in  commentario  testetur  in  pleris- 
que  codicibus,  quod  mine  editiones  omnes  praebent,  legi: 

mihi  pacto  lenius    isto 

quamquam  ipse,  quod  unus  vel  duo  codices  liabeut: 


Od  — 

pacto   niilii   lenius    isto 

quìa  ,aliquanto  rotundius  et  numeriosius'  sit,  praeferre  videtur.1) 
Magis  auteni  probabile  est,  quod  sequitur  :  ,Non  de  culpa, 
ut  rum  maior  an  minor  sit  iudicanda,  hoc  loco  agitur,  sed  quae- 
ritur,  quid  intersit  inter  eos,  qui  vere  boni  sint  et  qui  speciem 
virtutis  prae  se  ferant'  (cf  M.  Rh.  p.  75  v.  13)  Circa  hanc 
enim  quaestionem  :  quis  sit  vir  bonus  tota  epistula  vertitur.  Et 
postquam  Horatius  illustravi^  virum  bonum  non  esse  eum ,  qui 
auctoritate  vigeat  (41  —  43)  (cf.  quae  disputavit  de  hoc  loco 
Doederlinius  pag.  138)  —  nani  saepe  hune  vident  vicini  et  fami- 
liares  turpem  —  neque  eum,  qui,  ut  servi  solent,  formidine  poe- 
nae  commotus  leges  observet,  versu  52  probum  et  honestum 
<eum  esse  affirmat,  qui  fiuem  honorum  in  virtute  ponat: 

Oderunt  peccare  boni  virtutis  amore. 

Nam  ille  bonus  non  est,  eum  facinora  patrans  in  specie  virtutis 
aequiescat,  hic  etsi  nib.il  in  se  admittit,  tantum  abest,  ut  odio 
peccandi  infianiniatus  non  peccete  ut  virtutem  in  poena  vitanda 
«collocans,  si  spes  latendi  sit,  ,fas  nefasque  vertat': 

Nani   de  mille  fabae  modiis  eum  surripis  unum, 
Dainnuin  est,  non  facinus,  mihi  pacto  lenius  isto. 

Nam?  -Quorsum  hoc  spectat?  Num  indicat  qua  de  causa  ille, 
de  quo  disputatur,  delieta  sit  commissurus?  At  aliam  nobis 
proponit  causam  poeta,  nam  ,sacra  ille  miscebit  profanis'  quia 
non  tam  firmis  est  moribus,  ut  illecebris  peccandi ,  si  impunita- 
tis  spes  est,  resistere  possit.  An  illud  nam  quod  durius  dictum 
videtur  ,sacra  miscere  profanis'  recte  dictum  esse  confirmare 
debet?  At  nihil  opus  est  tali  argumeuto.  Quo  enim  minor 
spes  latendi  erit,  eo  propius,  quo  maior  eo  longius   a  recta  via 

1)  In  ìiov.i  et  accurata  0.  Kelleri  editione  epistularum  verborum  series: 
pacto  inilii  levius  (sic!)  isto,  omnino  codicis  anctoritate  non  compro  ha  tur  ,  sed 
e%  Sfostradami  florilegio  afEeiiur. 

aberrai) it,  ut  ne  summa  quidena  seelera  facere  vereatur.  Ac 
nonne  paene  ineptum  est,  cum  pompam  quandam  adhibens 
poeta  dixerit:  ,miscebis  sacra  profanis'  illa  seelera  infanda  in 
uno  surrepto  fabarum  modio  quaeri?  An  tandem  qua  e  ille  con- 
tra  dicere  posset  hunc  fere  in  raodum  :  ,,Quae  committo ,  tam 
exigua  et  levia  sunt,  ut  vix  peccata  appellari  possint"  axiomate 
ilio  Stoicorum  Horatics  refellere  voluit:  Omnia  peccata  sunt 
aequalia?  Ergo  si  de  mille  fabae  modiis  unum  surripis,  fur  es. 
Is  autem  in  numerum  bonorum  non  referetur. —  At  diverbium 
cum  servo  ab  omnibus  editoribus,  excepto  uno  Doederlinio,  recte 
concluditur  versu  49.  Exemplum  autem  de  fabae  modiis ,  quod 
Doederlinius  pag.  138  ex  servi  vitae  condicione  repetitum  esse 
probe  monuit,  in  neminem  uisi  in  servum  cadit  nec  congruit 
cum  ceteris  in  universum  dictis  sententiis.  Iloratio  ut  opinor 
aliud  exemplum,  si  quo  uti  vellet,  in  promptu  fuisset;  certe  res 
postulai,  ut,  qui  versus  55.  56  retinere  vult,  Doederlinio  prae- 
eunte  omnia  a  versu  46  usque  ad  v.  56  ad  servum  spectare 
putet.  Et  omnino  Ribbeckio  assentior,  cum  Horatius  in  amore 
virtutis  posuerit ,  quo  boni  et  mali ,  quamvis  boni  videantur, 
inter  se  differant ,  nihil  interesse ,  quantum  ab  hoc  virtutis 
amore  mali  absint.  Eos  hoc  amore  non  esse  captos  satis  super- 
que  e  versibus  44.  45  et  49  (renuit  negitatque  Sabellus)  appa- 
ret  et  accedit  praeterea  similitudo  lupi  cauti ,  qui  etsi  foveam 
vitat,  tamen  perniciosa  est  bestia.  Ceterum  sententia  versus 
55  et  sequentis  per  se  considerata  valde  mihi  probatur ,  ut  in- 
dignam  eam  esse  Horatio  contendere  dubitem.  Cum  autem  ne- 
que  aptum  habeat  locum  neque  particula  ,uam'  concinne  cum 
prioribus  connectatur  neque  in  alium  locum  epistulae  accomo- 
date transferri  possit,  Ribbeckium  secutus  eam  uncis  includen- 
dam  esse  mihi  persuasi. 

„Patet  vero  ex  particula  ,enim'  adhibita  (cf.  Ribb.  M-  Rb. 
p.  76  v.  26)  versus  50.  51  in  locam  eiectorum  55.  56  succedere 
oportere".  Quid?  si  versus  in  loco  suo  manent,  num  particula 
enim  male  coniunguntur  sententiae?   Servus  cum  secum  reputet, 


—         50 

se  nec  l'urtimi  fecisse,  nec  fugisse  neque  hominem  occidisse,  bo- 
imm  ac  frugi  se  haberi  vult.  ,Renuit  negitatque  Sabellus.*  Nam 
lupus  est  rapax  bestia,  quamquam  foveam  vitat.  Nescio  quid 
festivius,  quid  elegantius  esse  possit.  Inest  enim  lepida  quae- 
dam  ironia,  quam  quisque  sentiet,  sed  quae,  si  verbis  copiose 
explanare  tentas,  quasi  expallescit.  Hic  autem  lepor  perit,  si 
versus  ubi  a  Ribbeckio  collocantur,  leguutur  : 

Tu  oihil  admittes  in  te  fonnidine  poenae. 
Sit  spes  fallendi,  miscebis  sacra  profanis  : 
Cautus  enim  metuit  foveam  lupus,  accipiterque... 

Hoc  modo  oratio  pedestris  incedit.  —  -  At  insulsus  fit  dicen- 
di  modus  et  claudicat  oratio,  si  facete  dieta  (50.  51)  praemit- 
tuntur  eorumque  illustralo  sequitur.  (cf.  Ribb.  M.  Rh.  p.  435 
v.  40).  Dii  approbent!  Ego  semper  in  bac  fui  seutentia,  face- 
tiarum  aciem  bebescere,  si  antea  verbose  ea  explicentur,  quibus 
ut  fundamento  nituntur.  Cavebinaus  igitur ,  ne  versus  transpo- 
namus. 

Et  liac  coutemplatione  iam  ad  rationes  examinandas  acces- 
simus,  quibus  adductus  Ribbeckius  dispositionem  epistulae  XVI 
mutaverit,  quamvis  vix  rationes  sint.  Nam  si  Ribbeckius  (M. 
Rli  p.  435  v.  2$  seq.)  fatetur,  se  neque  oblectari  neque  inge- 
nio^i  aut  venusti  quid  in  eo  depreheudere  posse,  quod  poeta  li- 
centius  in  coniungendis  sententiis  versatus  modo  orationem  in- 
cidat  et  nova  proponat,  modo  unde  deiiexerit,  revertatur,  id 
quidem  mornentum  non  facit,  sed  pariter  nobis  inde  volupta- 
tem  capere  licebit.  Unus  quisque  enim  contemnit  et  respuit, 
quod  non  sui  stomachi  est.  Repetere  autem  et  ut  mea  afferre 
nolo,  quae  Lehrsius  (pag.  CLXXXV)  paulo  acerbius  contra  Rib- 
beckium  dixit,  etsi  in  re  ipsa  cum  eo  omnes,  qui  epistulam  le- 
gunt,  uno  ore  consentire  necesse  est. 

Ribbeckius  igitur  lacere  non  potuit,  quin  versus  57—62  ad 
44.  45  adnecteret,    ut  Carmen  quasi  leniter  et  aequabiliter  prò- 

flueret.  Reprekendit,  quod  Horatius,  quamvis  poeta  omnia  ad 
summae  artis  regulas  revocans,  is  nobis  videtur,  qui  posuerit 
primum  a,  tura  e.  e.  d.  et  subito  ad  a.  b  regrediatur.  Rem  autem 
nimis  auxit.  Nam  continuatione  sententiarum  accuratius  consi- 
derata : 

a.  40.  41  vir  bonus  est  quis?  qui  consulta  patrum 

b.  46.        nec  furtum  feci  .... 

a.  57.        vir  bonus  omne  forum  quem  .... 

b.  63.        qui  melior  servo 

intellegemus,  certo  ordine  orationem  progredì.  Adde  quod  ipso 
versuum  initio  poeta  effeeit,  ut  is,  qui  legit,  statim  animum  et 
oculos  eo  converteret,  ubi  sententia  erat  interrupta.  Cum  enim 
v.  40  quaesitum  sit:  vir  bonus  est  quis?  et  versibus  41 — 45 
huius  viri  boni  mores  sint  depicti,  quis  est  tam  tardus  et  hebes, 
qui  cum  versus  56  incipiat: 

vir  bonus,  omne  forum  quem  spectat  et  omne  tribunal 

non  videat,  poètam  illue  redire  ?  Nonne  in  memoriam  reducun- 
tur,  ubi  audieris  v.  63:  qui  melior  servo  ....  quae  versibus 
prioribus  (46  seq.)  de  servo  erant  narrata?  Huc  accedit  quod 
verba:  ,vir  bonus  omne  forum...  ea  complectuntur,  quae  versibus 
41 — ,43  eiusdem  viri  auctoritatem  et  dignitatem  paulo  uberius 
decribunt.  Et  molesta  esset,  ut  opinor,  haec  comprehensio, 
duobus  tantum  versibus  (44.45)  interiectis,  cum  priora  (41 — 43) 
e  memoria  nondum  excedere  possent.  Quin  etiam,  si  in  hac 
versuum  disposinone,  quam  Ribbeckius  offert,  versus  57  abessek 
omnino  non  desideraretur.     Vide  haec: 

vir  bonus  est  quis? 
>qui  consulta  patrum,  qui  leges  iuraque  servat, 
,quo  multae  magnaeque  secantur  iudice  lites, 
,quo  res  sponsore  et  quo  eausae  tèste  tenentur'. 
sed  videt  hunc  omnis  domus  et  vieinia  tota 

ìntrorsus  turpem  speciosa  pelle  decornili  : 
quandocunque  deos  vel  porco  bove  vel  placat, 
Jane  pater'  dare,   dare    cum  dixit   ,Apollo' 
labra  movet  metuens  audiri  ,pulchra  Laverna', 
da  mihi  fallere,    da  iusto  sanctoque  videri, 
noctem   peccatis  et  fraudibus   obice  nubem'. 

Omnia  recte  procedimi  Nam  omissam  particulam  ,enim* 
post,  , quandocunque1  facile  quisque  audiret  vel  Horatio  licuit 
dicere  : 

Nam  quandoque  deos  vel  porco  vel  bove  placat. 
Sed  quocunque  modo  res  se  habet,  Ribbeckius  nihilo  magis  nobis 
probare  potest  (cf.  quae  ipse  concedit  M.  Rh.  p.  436  v.  4.  5),  Ho- 
ratium  ita  epistulam  scripsisse  ut  sibi  persuasit  —  etsi  non 
infìtior,  eum  sic  scribere  potuisse —  quam  nos,  si  Carmen  in  ea 
forma,  in  quam  a  Ribbeckio  est  redactum,  ad  nos  venisset,  illam 
rectam  esse  ostendere  possemus.  Potestatem  enim  versus  trans- 
ponendi  nihil  nobis  facit,  nisi  ea  sententiarum  discrepantia,  quae 
aut  omnino  non  aut  contorta  tantum  explicatione  solvi  possit; 
in  solo  autem  sensu,  quo  fit,  ut  nobis  aliquid  vel  placeat  vel 
displiceat,  tanta  non  inest  stabilitas  et  constantia,  ut  satis  finn  uni 
sit  artis  criticae  fundamentum. 

Eadem  fere  eausa  adducor,  ut  negem,  extremos  versus  epi- 
stulae  XVIII  (104 — 112)  ad  finem  huius,  quam  contemplamur, 
epistulae  esse  addendos.  Supra  iam  demonstrare  studiumus 
epistulae  ad  Lollium  datae  iustam  conclusionem  deesse,  si  illi 
versus  rescinduntur.  Ac  nonne  versus  extremus  epistulae  XVI 
maxime  idoneus  est,  qui  ut  mors  vitam  ita  Carmen  finiat? 

—  Mors  ultima  linea  rerum  est! 

Quam  sublime,  quam  numerosum!  (cf.  Lehrs  xji  Bog.  Horatiana 
pag.  5).  Ribbeckius  ipse  hoc  dat  (cf.  M.  Rh.  pag.  74).  Hora- 
tiano  autem  mori  magis  convenire  ducit,  delenire  et  mitigare, 
quae  animos  audientium  percellant  et  frangant,  quam  in  tam 
grandi  gravique  argumento  consistere.    Conicit  igitur,  Horatium 

ad  initimn  carminis  redeuntein  Sabini  descriptione ,  linde  epistu- 
lam  orsus  erat,  paucis  verbis  commemorata  (104.  105.)  affir- 
maie,  se  sibi  quoque  appetere  illum  quo  vir  bonus  et  sapiens 
erectum  se  praestitit  (73 — 79)  animum  aequum,  ut,  quandocun- 
que  Diis  placeat,  vita  decedere  paratus  sit  neve  ,tliiitet  dubiae 
spe  pendulus  home'.  Itaque  versus  XVIII.  104—112  huc  trans  - 
posuit.  Praeciara  sane  haec  sunt.  Attamen  non  libero  arbi- 
trio permittendum  est,  uhi  quisque  hos  versus  legere  malit,  sed 
certis  rationibus  diiudicandum,  quo  loco  aptiores  sint,  si  modo 
a  tradita  epistularum  forma  recedendum  est.  Quare  sic  statuo  : 
cum  minus  credibile  sit,  Horatium  epistulam  XVIII  dubitatone 
finisse  : 

honos  aut  dulce  lucellum —  an  secretimi  vitae  iter? 

quam  hanc  nostram  epistulam,  qua  id,  quod  tractandum  sibi 
proposuerat  (vir  bonus  est  quis?)  supra  fines  re  ipsa  constitu- 
tos  (vir  bonus  et  sapiens  audebit  dicere:)  extendisse,  in  epistula 
XVI  versus  XVIIL  104 — 112  non  opus  sunt,  in  illa  autem  iis 
carere  non  possumus.  Quid  enim  poeta  hac,  quam  considera- 
mus,  epistula  ostendere  voluit?  Quaerit  v.  40:  vir  bonus  est 
quis?  et  ita  respondet,  ut  primum  nobis  ante  oculos  ponat  vi- 
rum  auctoritate  praeditum  amplissimisque  honoribus  decoratum, 
qui  speciem  boni  induit  (41  —  45 ,  57  —  62)  ;  aeinde  servum  qui 
formidine  poenae  bonum  sectatur  (46  —  [56])  ;  tum  avarimi  et 
cupiditatibus  obnoxium,  qui  cum  semper  inopi  cupidine  vexetur 
et  agitetur  locum  virtutis  deseruit  (63 — 68);  denique  in  imo  gra- 
du  captivum,  qui  propter  multiplicem  utilitatem,  quam  aliis  af- 
ferai, servatus  vitam  agit  quae  vix  vita  nominari  possit  et  qua 
—  ut  ait  Cicero —  milliens  mori  melius  est  (69 — 72);  et  cum 
ex  horum  moribus  descriptis  pateat,  qua  re  boni  ac  sapientes 
appellari  non  possint,  versibus  73 — 79  animi  magnitudinem  et 
excelsitatem  Dionysi  Euripidei ,  qui  mortem  non  timens  minis 
Penthei  intrepidam  et  inconcussam  constantiam  opponit,  imitan- 
dam  et  Quintio  et  nobis  commendat,  quae  ad  veram  sapientiam 
proxime   accedat,     Et    quoniam    gravioribus    quoque    verbis ,    a 

quibus  v.  73  incipit  (vk  bonus  et  sapiens  aiwiebit  dieere)  ma- 
nifestum  est,  a  poeta  totani  quaestionem  ad  exitum  adduci,  hae 
sublimi  sententia  (mors  ultima  linea  rerum  est)  optimum  ,  si 
quid  mei  iudicii  est,  epistula  habet  fìnem. 

Dictum  est  de  iis,  quae  Ribbeckius  in  epistula  XVI  repre- 
hendit.  Longe  autem  maximi  momenti  sunt,  quae  Lehrsius  de 
versibus  30  et  seq.  : 

30  cum  pateris  sapiens  emendatusque  vocari, 

respondesne  tuo,  die  sodes,  nomine?  nempe 
vir  bonus  et  prudens  dici  delector  ego  ac  tu. 

33  qui  dedit  hoc  hodie,  cras  si  volet  auferet  — 

et  in  Fleckeisenii  Annali  volimi.  87  anno  MDCCCLXIII  p.  544  et  in 
commentando  anno  MDCCCLXVII  pag.  1.  2  disseruit.  Haec  in 
commentario  editionis  pag  CLXXXI —  CLXXXIII  partim  correcta 
partim  uberius  retractata  sunt.  Sed  priusquam  Lehrsii  argu- 
menta  breviter  commemoremus,  oportebit  de  versu  32  : 

nempe 

vir   bonus   et  prudens  dici  delector  ego  ac  tu 

pauca  dicere  ;  sententiam  enim  viri  doctissimi  hac ,  quam  adla- 
turi  sumus,  disputatone  confirmatum  iri  speramus.  Quare  nunc 
in  medio  relinquimus,  quomodo  versus  31  sit  explicandus  et  ve- 
runi esse  fingamus,  quod  intellegunt:  ex  Quintio  quaeri,  num, 
quoniam  sapiens  emendatusque  vocari  patiatur,  merito  ac  iure 
ad  eam  laudem  aspirare  possit.  Attingimus  primum  dubitatio- 
nem  interpretum ,  utrum  versus  32  recte  Horatio  an  Quintio  tri- 
buatur  (cf.  Doederlinium  p.  157)  Fieri  autem  non  potest ,  ut 
Horatius  de  suo  haec  addat.  Esset  enim  absurdum,  Quintio 
instare,  ut  responderet  (die  sodes),  et  eum  non  respondentem  fa- 
cere.  Quid  porro  Horatium  minus  deceret,  quippe  qui  aliorum 
mores  castigare  susceperit  (19  sed  vereor  ne  . . .)  quam  confi- 
tene se  ipsum  honestis  nominibus  delectari?  Is,  qui  versibus  39. 
40  neminem  nisi  mendosum  et  medicandum  falso  lionore  sloriari 

graviter  moneti  Ali  Horatius  ipse  pressit  vestigium  illius  elivi- 
tis,  qui  vult  amicum 

plus  quam  se  sapere  et  virtutibus  esse  prioreni? 

Denique  —  id  quod  Keckio  acceptum  refero  cf.  p.  27  —  versus 
33  particula  adversativa  (at)  carere  non  posset,  si  Horatii  es- 
sent  verba,  quae  v.  32  dicuntur.  Quid  ergo  plura  de  hac  re? 
Mmis  cuni  Horatio  pugnaremus,  si  hanc  interpretationem  ani- 
plecteremur.  Quintii  igitur  haec  verba  sunt.  At  quam  in 
partem  hoc  responsum  trahamus?  Ait  an  negat  Quintius?  Ter- 
giversari  eum  nec  aperte,  quid  sentiat,  dicere  verba  ipsa  satis 
declarant ,  sed  cur  responsioneni  alio  eum  derivantem  inducit 
poeta?  Si  Horatius  negantem  sibi  fìnxit  Quintium,  tota  epistula, 
quo  spectet  non  habet.  Fac  enim  Quintium  bunc  in  modum  lo- 
qui:  ,Penitus  perspectum  habeo,  quis  re  vera  bonus  ac  sapiens 
sit,  itaque  libere  fateor,  me  hanc  laudem  non  roeruisse,  —  sed 
num  tu  me  vituperas,  quod  nomine,  quo  populus  me  appellat, 
delector  V  Quibus  auditis  quid  aliud  Horatius  facere  potuit, 
quam  Consilio  et  proposito  desistere?  Huc  addendum  est,  quod, 
si  Quintium  bene  se  nosse  statuimus  illud  ,tristisque  recedo' 
versu  35  perversum  esset.  Nomen  enim  eius  modi  sibi  detra- 
ctum  esse,  is  dolere  non  potest,  qui  semper  memor  est,  domini 
esse  quod  habeat  non  possessionem.  Repugnant  autem  huic 
interpretationi  et  mores  Quintii,  quales  a  poeta  versu  19  nobis 
indicantur,  et  ea,  quibus  assentato!"  auribus  eius  se  inculcat 
(25  —  29)»  Quae  eum  ita  sint  iam  apparet,  Quintium  semet  ip- 
sum  adeo  non  nosse,  ut  nomen  viri  boni  a  populo  oblatum  in 
se  non  cadere  concederet.  Affìrmat  igitur  hac  de  qua  agitur 
responsione:  merito  propter  virtutes  sibi  inditum  esse  nomen 
viri  boni  et  talem  se  praestiturum  esse,  qualis  consensu  om- 
nium iamdiu  iactetur.  At  quam  ineptum  est,  quod  Horatius 
eum  respondentem  facit!  Sensit  tale  quid  etiam  Keckius  (pag. 
27)  eum  dixit:  , Quintius  si  iussus  est  suo  nomine  dicere,  utrum 
revera  sapiens  emendatusque  sit  necne,  parum  apturn  est,   quod 


—        65        — 

respondet  :  ,neinpe  vir  —  tu'.  Et  in  hac  sententia  persto,  quam- 
quam Keckius  eam  refutare  studuit.  Nam  si  quaeritur:  ,re- 
spondesne  tuo  die  sodes  nomine?'  vel  adeo  secundum  Doe- 
derlinii  interpunctionem  :  ,respondesne  ?  Tuo  die  sodes  no- 
mine !  '  et  respondetur  :  ,(respondere  me  aio)  —  nam  delector 
prudens  vocari  !  '  nonne  permirum  est  ? 

Et  hac  dubitatione,  num  Horatio  digna  sit  versus  32  sen- 
tentia, fundamentum  iecimus,  in  quo  Lehrsii  de  versibus  31. 
32  coniecturam  constituere  possumus.  Negat  ergo  vir  doctissi- 
mus  intellegi  posse,  quid  sibi  velint  verba: 

Cura  pateris   sapiens   emendatusque  vucari, 
Respondesne  tuo  die  sodes  nomiue? 

et  argumentis ,  quibus  nititur ,  ponderatis ,  ad  eius  sententiam 
aceedendum  esse  puto. 

Ac  primum  diseernendum  est  inter  casum  dativum  (nomini) 
et  ablativum  (nomine).  Nihil  esset  clarius,  quam  si  per  versus 
numerum  liceret  scribere: 

respondesne  tuo,  die  sodes,  nomini  ? 

Quod  autem  veteres  interpretes  —  Gesnerus  Marcilium  commemo- 
rat —  ,nomine'  dativum  antiquum  esse  sibi  persuaserunt,  ni- 
miam  prae  se  fert  audaciam  neque  erit,  qui  cum  iis  faciat, 
quamquam  vir  clarissimus  Gesnerus  ad  hanc  sententiam  incli- 
nare se  fatetur.  Concedimus —  quod  idem  Gesnerus  conten- 
da—  ,posse  aliquem  ad  quaestionem:  quis  est  sapiens?  suo  no- 
mine (casu  auferendi)  respondere'.  At  hoc,  quem  contempla- 
mur  loco  non  quaeritur  quis  est  sapiens?  sed —  cum  necesse 
sit  (cf.  Lehrs.  p.  CLXXXII)  poetam  verba  vocandi  responden- 
dique  ab  una  eademque  re  mutuatum  esse, —  sapientes  evocan- 
tur  et  Quintius  patitur  cum  illis  vocari!  Et  qui  fiat,  ut  qui  vo- 
catur  i.  e.  nominatim  appellatur,  eodem  suo  nomine  respondeat? 
Verbi  causa  si  inter  sapientes  vocatur:  ,M.  Tulli  Cicero'!  num 
respondere  poterit:  ,M.  Tullius  Cicero' ?  Perversum!  Imo  citatus, 

,ad  nomen;  respondebit  et:  ,Adsum'  inquiet  vel  aliud  quid  eius- 
modi  et  ex  ordine  prodibit.  Et  iam  Keckius  monuit,  respondere 
nomine  suo  non  eandem  habere  vim  quam  respondere  ad  nomen. 
Aliud  exemplum  ad  rem  illustrandam  Lehrsius  proposuit  de  re  mili- 
tari ductum:  Si,  ut  fortissimus  quisque,  quando  castellum  vi  est 
oppugnanduin,  sic  sapientes  iubentur  nomina  edere,  respondesne, 
Quinti,  tuo  nomine?  Ad  quid  respondeat  Quintius,  cum  nibil  ex 
eo  quaeratur?  Rectum  esset:  tuumne  nomen  edes  vel  profìtebe- 
ris  ?  Deinde  Ribbeckii  interpretationem  ita  redarguii  Lehrsius 
(comm.  pag.  CLXXXI  seq.).  ut  vix  aliquid  adici  possit.  Osten- 
dit  enim,  nomine  suo  neminem  se  talem  praestare  posse,  qualis 
habeatur,  sed  rebus  et  factis.  Eodemque  fere  pedetemptim  pro- 
grediens  pervenit  Ribbeckius:  Postquam  enim  totum  locum  ad 
verbum  vertit  (M.  Rh.  p.  433)  liberius  hoc  modo  explicat:  ,Àmi- 
cum  adhortatur  Horatius,  ut  se  ipse  penitus  exploret  et  eavere 
iubet,  ne  blandientibus  aurem  dedat.  Sed  non  solum  assenta- 
torum  praeconia,  quae  facile  dispiciuntur ,  repudiare  debet,  sed 
etiam  priusquam  laudem,  quam  vindicare  omnes  probi  non  du- 
bitane accipiat,  diligenter  ei  est  examinandum,  num  exspecta- 
tioni  eorum,  qui  laudant,  re  respondeat.  („ob  er  wirklich  den 
hiermit  an  ihn  gerichteten  erwartungen  durch  die  that  ent- 
spricht".)  Quo  etiam  factum  est,  ut  vir  doctissimus  ad  piane 
aliam  verbi  ,nominis'  significationem  adierit.  Nam  in  fine  ex- 
plicationis  haec  dicit  :  ,Qui  virtutes  quasdam  sibi  tribuere  pa- 
titur,  populo,  si  quidem  vir  est  honestus -,  gratiam  referre  et 
quasi  nomen  expedire  debet.4  Haec  autem  vis  nominis  (sehuld- 
posten)  ab  Horatii  loco  abhorretj  et  verhum  respondendi,  si  quid 
video ,  etiam  tu-m  casum  dativum  sibi  poseeret.  ')  Omninoque 
interpretes  iam  diu  de  hoc  loco  paene  desperasse  et  Doederlinii 


1)  Apud  Senecam  ep.  87  legitur:     ,nominibus    non  respondet   (er   bezahlt 
seine  schulden  nicht)    ut    utuum    ,nominibus'    ablativus    an    dativus  sit  dubitari 

possit* 


ìnterpunctio  et  laudes,  quibus  elata  est  (ef.  Keck  p.  2f>) ,  satis 
docent.  Tamen  ne  illa  quidein  adhibita  difficultas  interpretandi 
minuitur,  nani  semper  sententia  eo  perturbato,    quod  respondet 

Quintius  :  ,nempe tu'.     Et    quis    potest    tara    aversus  esse    a 

vero,  quin  Lehrsio  assentiatur ,  Horatium  multo  simplicius  et 
planius  locuturum  fuisse  si  scripsisset, —  quod  quam  proxime  ab- 
est  ab  eo,  quod  exspectatur:  ,cum  sapiens  et  emendatus  vocaris, 
paterisne?4  aut  ,cur  pateris?'  —  : 

our  pateris  sapiens  emendatusque  vocari? 

damnatis  qui  sequuntur  versibus  31.  32.?  Gravitas  enim  totius 
senteutiae  hac  cura  facili  tura  ingeniosa  coniectura  augetur  at- 
que  tota  epistula  aliquanto  fìt  concinnior.  :  ,Augusti  laudes  in 
te  non  quadrare  intellegis,  cur  pateris  sapiens  vocari?4 

Sed  satis  de  hoc  loco ,  quoniani  quae  Lehrsius  ex- 
posuit  mihi  probari  apertimi  est.  Versus  igitur  31.  32, 
dura  quis  sententiam  obscuram  illustraverit,  mendosi  sunt 
habeudi.  Longius  autem  —  ui  animus  me  fallit  —  provectus 
est  idem  vir  doctissimus,  eum  v.  69—72  expunxit  (cf.  M.  Rh. 
XVII.  pag.  488  Fleck.  Ann.  87.  p.  545.  Aristarco  ed.  IL  pag., 
437.  comment.  ad  Hor.  p.  CLXXXIV).  Et  brevius  quid  sibi 
videretur  pronuntiavit,  quia  opus  non  esset  de  manifesta  re 
multis  verbis  agere.  Tamen  quaerimus,  quare  Doederlinii  iuter- 
pretationem  (pag.  134,  cf.  Ribb.  M.  Rh.  pag.  73  v.  35.)  reiece 
rit.  Nonne  dilucida  sunt,  quae  hic  explicavit?  Au  reprehen- 
duntur,  quod  altius  sunt  repetita?  Mihi  quidem  Doederlinius 
in  ipso  hoc  loco  tractando  ,ad  ipsius  poetae  intimam  quasi  co- 
gitationem  pervenisse'  videtur,  ut  Keckii  verbis  utar.  Nani  vir 
bonus,  qui,  introrsum  turpis  speciei  virtutis  inservit,  nonne  cuni 
servo  comparari  potest?  quem  poenae  formido  semper  coércet 
et  cohibet,  non  ad  servi  condicionem  accedit?  qui  ardenti  est 
avaritia,  non  poeta  ipse  se  non  videre  ait,  qui  is  melior  sit 
servo?     Omnia    ad    servum   redeunt  !     Quare    quid    aptius    esse 

potest,  quam  miserae  servi  vitae  adumbratio  ?  Et  ut  servus  per 
se  ninili  ducitur  sed  tanti  aestimatur,  quanti  utilitatem  et  com- 
moduin  facimus,  quae  nobis  parit  (serviet  utiliter,  sine  pascat, 
aret,  naviget,  hieniet,  annonae  prosit,  portet  frumenta)  ita,  qui 
non  est  liber  perturbationibus  animi  aut  remotus  a  cupiditati- 
bus,  nondum  ad  euni  dignitatis  graduni  ascendit,  quem  homini 
ratio  ac  natura  ipsa  praescripsit.  Nani  tantum  a  virtute  ac 
sapientia  distat,  quantum  servus  ab  homine  ingenuo.  Quam- 
obrem  versus  69 — 72  retinebimus ,  donec  Lehrsius  ,  cur  in  iis 
offendat,  nos  certiores  fecerit. 

Superest,  ut  nonnulla  loca  contemplemur,  quae  quomodo 
sint  interpretanda  inter  viros  doctos  non  constat.  Sunt  autem 
versus  25  et  33—35.  Omitto,  quod  Lehrsius  olim  (cf.  Ann. 
Fleckeis.  87.  p.  545.)  in  versu  29  : 

Augusti  laudes  agnoscere  possis 

prò  , possis'  ,perstesf  scribendum  esse  eensuit.  Nam  et  ipse  nunc 
coniectura  non  opus  esse  concessit  (}f%  Bog.  Horat.  p.  3)  et 
Keckius  (p.  26)  contra  Doederlinii  ,debeas'  differens,  ironiam, 
qua  Horatius  utitur,  ad  totum  locum  valde  aptam  esse  ostendit. 
Pertinacius  autem  defeudebant  viri  doctissimi  suam  quisque  sen- 
tentiam  de  versuum  25.  26  explicatione  : 

si  quis  bella  tibi  pugnata  terra  marique 
dicat  et  his  verbis  vacuas  permulceat  aures: 

Controversia  enim  est  orta,  utrum  ,tibi'  pendeat  ex  verbo  pug- 
nata' an  ex  ,dicat'.  Lehrsius,  Doederlinius,  Keckius  hoc,  Rib- 
beckius  illud  rectum  esse  contendit.  Res  ipsa  vix  attingi  vide- 
tur,  sive  tibi  cum  dicat  sive  cum  pugnata  connectis.  Sed  etiam 
a  Lehrsio  et  Doederlinio  concedetur,  assentatorem,  Quìntii  auri- 
bus  servientem.  spe  teneri,  Quintium  quae  recitantur  (27 — 29) 
ad  se  spoetare  arbitraturum  esse.  Nam  nisi  res  ita  se  habet, 
quare  Horatius  Augustum  ipsum  eiusque  laudes  commemorat? 
Quid  aliud  hac  re  agere  putandus  est,  nisi  ut  inteìlegamus,  acu- 

leo  aliquo  quasi  opus  esse  ad  stimulandum  Quintium,  ut  laudeni 
aliquam  in  se  non  cadere  fateatur?  Et  quid  sibi  vult  illa  iro- 
nia ,agnoscere  p  o  s  s  i  s  ' ,  si  Quintius  se  ipse  non  pluris  aesti- 
mabat,  quam  debuit?  Quod  si  Quintius  talis  sui  admirator  ab 
Horatio  describitur,  ut  amici  sperare  possint,  eum  Augusti  lau- 
des  ad  se  esse  relaturum,  profecto  non  difficile  est  putare,  illuni 
assentatorem  etiam  bella  a  Quintio  terra  marique  pugnata  fìn- 
xisse.  Atque,  id  quod  maximum  est,  verborum  collocatio  ,bella 
tibi  pugnata*  alteram  quam  Lehrsius  tuetur  interpretationen  a 
proposito  Horatii  abhorrere  paene  clamat. 

Sed  pergo  porro.     In  versibus,    qui  paulo  inferius  leguntur: 

Qui  dedit  hoc,  cras  si  volet,  auferet,  ut  si 

detulerit  fasces  indigno,  detrahet  idem. 

,pone  meum  est'  inquit:  pono  tristisque  recedo. 

Lehrsius  duos  intellectos  vult,  quib us  fasces  aut  deferuntur  aut  de- 
trahuntur.  Indigno  enim  cum  fasces  detrahit  populus,  recte  facit, 
neque  vituperari  potest.  Interpretatur  igitur  hunc  locum  ita  fere  : 
Nomen  sapientis  tibi  auferet  populus,  ut  si  honores  ad  eum  defe- 
rat,  qui  iis  non  est  dignus  et  ei  detrahat,  qui  eos  amittere  non 
meruit.  Et  hanc  ob  causam  in  annalibus  Fleckeisenii  (87.  p. 
544)  statuerat  coniunctivum  , detrahat'  (34)  prorsus  necessarium 
esse  eademque  de  causa,  ut  opinor,  verba  *,tristisque  recedo'  in 
,tacitusque  recedo'  mutavit.  Illud  nunc  ipse  improbat,  quoniam 
vis  interpretationis,  quam  solam  rectam  habet,  neque  interpun- 
ctione:  ut,  si  detulerit  fasces...  neque  indicativo  ,detrahet'  ser- 
vato deminuitur,  modo  ,indignus'  cum  detrahet  coniungatur.  At 
quocunque  animo  me  converto,  unus  idemque  inihi  in  mentem 
venit,  ac  valde  dubito,  num  quis  si  legerit  : 

ut,  si 
detulerit  fasces,   indigno  detrahet  idem. 

hoc  ad  duos  indignos  revocaturus  sit.  Nani  utrum  populus  iure 
an  iniuria  detrahat.  nihil  refert,  sed  in  eo  res  vertitur,  quomodo 

qui  aut  honoribus  aut  nomine  sapientis  privatur,  se  gerat.  In- 
dignus  fasces  accepit,  Quintius  nomen  beati  (18)  :  populi  gratia 
mutata  eidem  indigno  fasces,  eidem  Quintio  nomen  sapientis  de- 
trahitur.  Uterque  aura  populari  iactatur:  immerito  alter  hono- 
ribus cumulatur  alter  laude  effertur,  immerito  ille  de  gradu  de- 
mo vetur,  hic  bona  fama  spoliatur.  Ponunt  tristesque  recedunt! 
Quid?  qui  immeriti  iniuriam  patiuntur  num  ita  violantur,  ut 
tristitiae  se  dedant?  Imo  potius  taciti  recedunt!  At  ii  ipsi  (cf. 
Ribbeck.  M.  Rh.  p.  434).  qui  falsis  criminibus  quidem  non  mor- 
dentur,  quia  bona  utuntur  conscieutia,  tamen  percelluntur ,  si 
praeter  expectationem  honoribus  et  dignitate  orbantur,  quibus 
ipsi  se  dignos  habent,  cum  ab  aliis  digni  habeantur.  Nam  tum 
demum  de  se  dubitare  incipiunt  et  perspiciunt,  se  populi  favore 
amisso,  nihil  esse  nisi  ,numerum*  :  , tristesque  recedunt4.  Quare 
recte  medicandis  et  mendosis  (v.  40)  adnumerantur,  cum  falso 
honore  sint  delectati.  Miror  autem,  quod  Lehrsius,  si  Horatium 
scripsisse  putat.  :  ,pono  tacitusque  recedo'  in  versu  36  Beutleii 
interpunctionem  :  ,idem,  si  clamat  furem  . . .  '  repudiavit,  quae 
couiecturae  maxime  convenit.  Cur  nos  quidem  et  hanc  et  illam 
reiciamus  patet.  In  hac  igitur  XVI  epistula  tractanda  inteìlexi- 
mus,  omnia  quae  in  codicibus  leguntur,  recte  se  habere,  prae- 
terquam  quod  versus  31.  32  et  55  seq.  interpolatori  tribuendt 
ideoque  ex  epistula  eicieudi  sunt. 

Et  quoniam  usque  ad  constitutum  fiuem  propositum  nostrum 
perduximus,  si,  quid  de  Ribbeckii  et  Lelirsii  rationibus  criticis 
sit  statuendum,  ex  harum  quas  contemplati  sumus  epistularum 
recensione  diiudicare  nos  decet,  ita  rem  sane  diffìcilem  decer - 
nimus>  ut  Ribbeckium  iudicii  quadam  elegantia  in  eanninibus 
explanandis  versatum  esse  non  negemus,  at  nimia  provectum 
esse  audacia  in  negligenda  traditionis,  quae  vocatur,  auctoritate 
ac  fide,  Lehrsium  autem  ,  etsi  nonnulla  aliter  constituenda  esse 
cognovimus,  maximam  tamen  partem  satis  firmo  fundamento  ni- 
sum  administrasse  putemus. 

